# Съхраняване и транспортиране

## Съхраняване на елементите на уреда (вж. фиг. R1−R6)

Електроинструментът осигурява възможност за сигурното съхраняване на определени елементи.

- Демонтирайте спомагателната опора за успоредно водене (52) от опората за успоредно водене (8).
- Поставете всички самостоятелни елементи в предвидените за съхраняването им места в корпуса (вж. долната таблица).

Фигура | Елемент | Гнездо за съхранение
--- | --- | ---
R1 | Защитно покритие (6) | окачете го в отвора на профилната планка (22) и го затегнете със захващащия лост (49)
R2 | Комплект крепежни елементи „Спомагателна опора за успоредно водене“ (39) | вкарайте го в пружинните скоби (80)
R2 | Адаптер за прахоулавяне (41) | вкарайте в задържащите скоби (81)
R3 | неизползвани циркулярни дискове | окачете ги в магазина за циркулярни дискове (82) и фиксирайте върху тях капака (14) с крепежната гайка (12)
R3 | Глух гаечен ключ (15) | окачете ги в магазина за циркулярни дискове (82) и фиксирайте върху тях капака (14) с крепежната гайка (12)
R3 | Лост за изтласкване (13) | застопорете го с гайката (12)
R4 | Шестостенен ключ (37) | вкарайте го в гнездата (83)
R4 | Опора за успоредно водене (8) | поставете в гнездото в опората за успоредно водене (36)
R5 | Ъглова опора (3) | вкарайте в задържащите скоби (23)
R6 | Спомагателна опора за успоредно водене (52) | поставете я в гнездото в спомагателната опора за успоредно водене и го застопорете със скобата (84)

## Пренасяне на електроинструмента

Преди транспортиране на електроинструмента трябва да изпълните следните стъпки:

- Поставете електроинструмента в позиция за транспортиране.
- Отстранете всички детайли и приспособления, които не могат да бъдат монтирани здраво към електроинструмента.
  При транспортиране по възможност поставяйте неизползваните циркулярни дискове в затворени кутии.
- Вкарайте разширяването на масата на циркуляра (11) докрай навътре и натиснете затегателната ръкохватка (18) за фиксиране надолу.
- Вкарайте удължаването на масата на циркуляра (10) докрай навътре и затегнете фиксиращите винтове (38) върху направляващите конзоли (24).
- Навийте захранващия кабел на държачите (42).
- За повдигане или транспортиране използвайте ръкохватките за пренасяне (4).

- За захващане на електроинструмента при пренасяне използвайте само предвидените за целта приспособления и никога предпазните съоръжения.