# Uzglabāšana un transportēšana

## Instrumenta elementu uzglabāšana (attēli R1−R6)

Uzglabāšanas laikā uz elektroinstrumenta iespējams droši nostiprināt vairākus tā elementus.

- Noskrūvējiet paralēlo palīgvadotni (52) no paralēlās vadotnes (8).
- Ievietojiet visas noņemtās instrumenta daļas uzglabāšanas stiprinājumos uz tā korpusa (skatīt zemāk sniegto tabulu).

Attēls | Instrumenta elements | Nodalījums uzglabāšanai
--- | --- | ---
R1 | Aizsargpārsegs (6) | Iekariniet turētāja (22) izgriezumos un nostipriniet, pievelkot fiksējošo sviru (49)
R2 | Stiprinošo elementu komplekts „Paralēlajai palīgvadotnei“ (39) | Iespiediet turētājos (80)
R2 | Uzsūkšanas adapteris (41) | Iebīdiet noturskavās (81)
R3 | Rezerves zāģa asmeņi | Iekariniet zāģa asmeņu nodalījumā (82) un nostipriniet pārsegu (14) ar stiprinošo uzgriezni (12).
R3 | Gredzenatslēga (15) | Iekariniet zāģa asmeņu nodalījumā (82) un nostipriniet pārsegu (14) ar stiprinošo uzgriezni (12).
R3 | Bīdstienis (13) | Nostipriniet ar stiprinošo uzgriezni (12)
R4 | Sešstūra stieņatslēga (37) | Iebīdiet turētājā (83)
R4 | Paralēlā vadotne (8) | Iebīdiet paralēlās vadotnes nodalījumā (36)
R5 | Leņķa vadotne (3) | Iebīdiet noturskavā (23)
R6 | Paralēlā palīgvadotne (52) | Iebīdiet paralēlās palīgvadotnes nodalījumā un nostipriniet ar noturskavu (84)

## Elektroinstrumenta pārnešana

Pirms elektroinstrumenta transportēšanas veiciet šādas darbības:

- Pārvietojiet elektroinstrumentu transporta stāvoklī.
- Noņemiet visus piederumus, ko nevar stingri nostiprināt uz elektroinstrumenta.
  Ja iespējams, transportēšanas laikā ievietojiet rezerves zāģa asmeņus noslēdzamā futrālī.
- Zāģēšanas galda paplašinātāju (11) pilnībā iebīdiet un nostipriniet, nospiežot lejup fiksējošo rokturi (18).
- Pilnībā iebīdiet zāģēšanas galda pagarinātāju (10) un pievelciet vadstieņu (24) fiksēšanas skrūves (38).
- Uztiniet elektrokabeli uz kabeļa turētāja (42).
- Celiet un transportējiet, turot aiz pārnešanas rokturiem(4).

- Elektroinstrumenta transportēšanas laikā tā pacelšanai un nostiprināšanai izmantojiet vienīgi transportēšanas ierīces, bet ne aizsargierīces.