# Odsesavanje prahu/ostružkov

Prah nekaterih materialov, npr. svinčene‌ga premaza, nekaterih vrst lesa, mineralov in kovin je lahko zdravju škodljiv. Stik s kožo ali vdihavanje takšnega prahu lahko povzroči alergijske reakcije in/ali obolenja dihal uporab‌nika ali oseb v bližini.
Določene vrste prahu kot npr. prah hrasto‌vine ali bukovja veljajo za kancerogene, še posebej v kombinaciji z drugimi snovmi, ki so prisotne pri obdelavi lesa (kromat, zaščitno sredstvo za les). Materiale z vsebnostjo azbesta smejo obdelovati le strokovnjaki.

- Če je mogoče, uporabljajte sesalnik, ki je primeren glede na vrsto materiala.
- Poskrbite za dobro zračenje delovnega mesta.
- Priporočamo, da nosite zaščitno masko za prah s filtrirnim razredom P2.

Upoštevajte veljavne nacionalne predpise za obdelovalne materiale.

Prah, odrezki in ostružki obdelovanca lahko zamašijo sesalnik prahu/odrezkov.

- Izklopite električno orodje in potegnite omrežni vtič iz vtičnice.
- Počakajte, da se žagin list popolnoma ustavi.
- Ugotovite in odstranite vzrok blokade.

- Preprečite nabiranje prahu na delovnem mestu. Prah se lahko hitro vname.

- Da preprečite nevarnost požara pri žaganju aluminija, izpraznite izmet ostružkov in spodnji pokrov žaginega lista in ne uporabljajte odsesavanja odrezkov.

##

Uporabite priložen odsesovalni adapter (41) za priključitev sesalca na izmet ostružkov (40).

- Trdno nataknite odsesovalni adapter (41) in gibko cev sesalca.

Sesalnik za prah mora ustrezati želenemu obdelo‌vancu.

Za odsesavanje zdravju izredno nevarnih, rakotvornih ali suhih vrst prahu uporabljajte poseben sesalnik za prah.

##

Za odstranitev delčkov z obdelovanca in velikih ostružkov lahko odprite spodnji pokrov žaginega lista (57).

- Izklopite električno orodje in potegnite omrežni vtič iz vtičnice.
- Počakajte, da se žagin list popolnoma ustavi.
- Obrnite električno orodje na stran.
- Sprostite oba pritrdilna vijaka talne plošče (45) s šestrobim ključem (37) in preklopite talno ploščo.
- Pri tem sprostite pritrdilni vijak (58) in odprite spodnji pokrov žaginega lista (57).
- Odstranite drobce obdelovanca in ostružke.
- Zaprite spodnji pokrov žaginega lista in jo ponovno privijte.
  Ponovno privijte talno ploščo.
- Električno orodje namestite v delovni položaj.