# Montarea pieselor componente

- Dezambalaţi cu atenţie piesele din pachetul de livrare.
- Îndepărtaţi toate materialele de ambalare de pe scula electrică şi de pe accesoriile din pachetul de livrare.

- Atunci când aveţi nevoie de unul dintre aceste elemente ale aparatului, scoateţi-l cu atenţie din compartimentul său de depozitare.

##

Observaţie: Dacă este necesar, înainte de poziţionare, curăţaţi toate piesele care trebuie montate.

- Rotiţi manivela (20) în sens orar până la limitator, astfel încât pânza de ferăstrău (33) să se afle în cea mai înaltă poziţie posibilă deasupra mesei de lucru pentru ferăstrău.
- Detensionaţi pârghia de strângere (46).
- Împingeţi pana de despicat (7) în direcţia pârghiei de strângere (46) până când aceasta va putea fi trasă în sus.
- Trageţi complet în sus pana de despicat astfel încât să fie poziţionată exact deasupra mijlocului pânzei de ferăstrău.
- Fixaţi cele două ştifturi (47) în orificiile inferioare ale penei de despicat şi strângeţi din nou ferm pârghia de strângere (46).

##

- Fixaţi inserţia de masă (32) în degajările posterioare (48) ale compartimentului cilindric al sculei.
- Coborâţi inserţia de masă.
- Apăsaţi inserţia de masă până când se fixează sonor în partea frontală a compartimentului cilindric al sculei.

Partea anterioară a inserţiei de masă (32) trebuie să fie paralelă sau poziţionată puţin sub masa de lucru pentru ferăstrău, partea posterioară trebuie să fie paralelă sau puţin deasupra mesei de lucru pentru ferăstrău .

##

Observaţie: Montaţi capacul de protecţie numai dacă pana de despicat este poziţionată în poziţia cea mai de sus, exact deasupra mijlocului pânzei de ferăstrău (consultaţi figura b2). Nu montaţi capacul de protecţie dacă pana de despicare se află în poziţia cea mai de jos (starea de livrare sau poziţia pentru tăierea canelurilor) (consultaţi figura b1).

- Detensionaţi pârghia de strângere (49) şi scoateţi capacul de protecţie (6) din suportul (22).
- Ţineţi în sus cu o mână apărătoarea pânzei de ferăstrău (şina de metal din partea superioară) a capacului de protecţie (6), iar cu cealaltă mână ţineţi pârghia de strângere (49).
- Împingeţi bolţul de ghidare (50) spre spate, în canelura penei de despicat (7).
- Coborâţi capacul de protecţie (6) până când apărătoarea pânzei de ferăstrău (şina de metal din partea superioară) este paralelă cu suprafaţa mesei de lucru pentru ferăstrău (17).
- Apăsaţi în jos pârghia de strângere (49). Pârghia de strângere trebuie să se fixeze perceptibil şi sonor în poziţie, iar capacul de protecţie (6) trebuie să fie montat strâns şi sigur.

- Înainte de fiecare utilizare, verificaţi dacă capacul de protecţie se deplasează fără probleme. Nu folosiţi scula electrică dacă capacul de protecţie nu este mobil şi nu se închide imediat.

##

Pentru montare utilizaţi setul de fixare „Prelungirea mesei de lucru pentru ferăstrău“ (43) (2 şuruburi de fixare, 2 şaibe-suport, 1 cheie fixă).

- Înşurubaţi prelungirea mesei de lucru pentru ferăstrău (10) cu ajutorul tijelor de ghidare (24). Pentru aceasta, fixaţi bara de ghidare cu ajutorul cheii fixe, în timp ce strângeţi şuruburile de fixare cu ajutorul cheii hexagonale.
  Degajările din prelungirea mesei de lucru pentru ferăstrău trebuie să fie astfel orientate în sus.

##

Limitatorul paralel (8) poate fi poziţionat la stânga sau la dreapta pânzei de ferăstrău.

- Detensionaţi mânerul de tensionare (51) al limitatorului paralel (8). Astfel, ghidajul în V (44) este decuplat.
- Introduceţi mai întâi limitatorul paralel cu ghidajul în V în canelura de ghidare (30) a mesei de lucru pentru ferăstrău. Apoi poziţionaţi limitatorul paralel în canelura de ghidare frontală (35) a mesei de lucru pentru ferăstrău.
  Acum limitatorul paralel poate fi deplasat după cum este necesar.
- Pentru fixarea limitatorului paralel, apăsaţi în jos mânerul de tensionare (51).

##

Pentru tăierea pieselor de prelucrat înguste şi pentru tăieri înclinate în unghi drept trebuie să montaţi limitatorul paralel suplimentar (52) pe limitatorul paralel (8).
Limitatorul paralel suplimentar poate fi montat, după cum este necesar, la stânga sau la dreapta limitatorului paralel (8).

Pentru montare utilizaţi setul de fixare „Limitator paralel suplimentar” (39) (2 şuruburi de fixare, 2 şaibe-suport, 2 piuliţe fluture).

- Împingeţi şuruburile de fixare prin orificiile laterale ale limitatorului paralel (8).
- Capetele şuruburilor permit ghidarea limitatorului paralel suplimentar.
- Împingeţi limitatorul paralel suplimentar (52) pe deasupra capetelor şuruburilor de fixare.
- Aşezaţi şaibele-suport pe şuruburile de fixare şi strângeţi şuruburile cu ajutorul piuliţelor-fluture.

##

- Introduceţi şina (53) a limitatorului unghiular (3) într-una dintre canelurile de ghidare (9) prevăzute în acest scop ale mesei de lucru pentru ferăstrău.

Observaţie: Limitatorul unghiular poate fi fixat în canelura de ghidare din partea stângă prin strângerea şurubului cu cap striat (54) de pe sania de împingere (2).

Pentru o mai bună fixare a pieselor de prelucrat lungi, limitatorul unghiular poate fi extins cu ajutorul şinei profilate (34).

- Dacă este necesar, montaţi şina profilată cu ajutorul setului de fixare (55) pe limitatorul unghiular.