# Nastavitev navpičnih in vodoravnih zajeralnih kotov

Da zagotovite natančne reze, morate po intenzivni uporabi preveriti osnovne nastavitve električnega orodja in jih po potrebi ponovno nastaviti.

## Nastavitev navpičnega zajeralnega kota (žagin list) (glejte sliko D)

Navpični zajeralni kot lahko nastavite v območju od -1° do 47°.

- Blokirno ročico (26) sprostite v levo.

Opomba: Pri popolni sprostitvi blokirne ročice se žagin list zaradi težnosti nagne v položaj, ki ustreza približno 30°.

- Potegnite ali pritisnite na ročno kolesce (19) vzdolž kulise, dokler kotni kazalnik (64) ne prikazuje želenega zajeralnega kota.
- Zadržite ročno kolesce v tem položaju in potem ponovno potegnite blokirno ročico (26).

Za hitro in natančno nastavitev standardnih navpičnih kotov 0° in 45° so predvidena tovarniško nastavljena vodila ((28), (25)).

## Nastavitev vodoravnih zajeralnih kotov (kotno vodilo) (glejte sliko E)

Opomba: za obrezovanje (dolgi klini) uporabite ustrezne priprave.

Vodoravni zajeralni kot se lahko nastavi v območju med 60° (levo) do 60° (desno).

- Če je pritrdilni čep (65) privit, ga odvijte.
- Zavrtite kotno vodilo, dokler kazalnik kota (66) ne prikaže želenega vodoravnega zajeralnega kota.
- Pritrdilni čep (65) znova privijte.

Za hitro in natančno nastavitev pogosto uporabljenih vodoravnih zajeralnih kotov so na kotnem vodilu (3) predvideni prislonski vijaki za kot 45° (leva stran, desna stran) in 0°.

- Če je pritrdilni čep (65) privit, ga odvijte.
- Obrnite nastavno pločevino (67) navzven.
- Zasukajte kotno vodilo tako, da bo navoj želenega prislonskega vijaka desno od nastavne pločevine.
- Obrnite nastavno pločevino (67) navznoter in obrnite kotno vodilo tako, da bo navoj prislonskega vijaka ob nastavni pločevini.
- Pritrdilni čep (65) znova privijte.