# Podešavanje rascepnog klina

Rascepni klin (7) sprečava da se list testere (33) zaglavi u rezu. Postoji inače opasnost povratnog udarca, ako list testere zaglavi u radnom komadu.
Pazite stoga uvek na to da se rascepni klin korektno podesi:

- Radijalni žleb između lista testere i rascepnog klina sme da iznosi najviše 3 − 8 mm.
- Debljina rascepnog klina mora biti manja od širine presecanja i veća od debljine osnovnog lista.
- Rascepni klin mora uvek da bude u jednoj liniji sa listom testere.
- Za normalno presecanje rascepni klin mora uvek biti u najvišoj mogućoj poziciji.

## Podešavanje visine rascepnog klina (videti sliku H)

Za testerisanje žlebova morate podesiti visinu rascepnog klina.

- Električni alat koristite za porubljivanje ili izradu žlebova samo sa odgovarajućim zaštitnim elementom (npr. zaštitnom haubom, potisnim češljem).

- Otvorite steznu polugu (49) i skinite zaštitni poklopac (6) iz žleba na rascepnom klinu (7).
  Kako bi se zaštitna hauba zaštitila od oštećenja, deponujte je u predviđenom držaču (22) na kućištu (videti i sliku R1).
- Ručicu (20) obrnite u smeru kretanja kazaljki na satu do graničnika, tako da se list testere (33) nalazi u najvišoj mogućoj poziciji iznad stola za testerisanje.
- Otpustite steznu polugu (46).
- Rascepni klin skinite sa čivija (47) (steznu polugu (46) povucite malo ka spolja) i pomerajte rascepni klin (7) nadole do graničnika.
- Pustite da obe čivije (47) uđu u gornje otvore na rascepnom klinu i ponovo čvrsto povucite steznu polugu (46).