# A függőleges és a vízszintes sarkalószög beállítása

A precíz vágások biztosítására az elektromos szerszám alapbeállításait intenzív használat után ellenőrizni kell és szükség esetén újra be kell állítani.

## Függőleges sarkalószög beállítás (fűrészlap) (lásd a D ábrát)

A függőleges sarkalószöget a -1° és 47° közötti tartományban lehet beállítani.

- Az óramutató járásával ellenkező irányban forgatva lazítsa ki a (26) reteszelőkart.

Figyelem: A reteszelőkar teljes kioldásakor a fűrészlap a nehézségi erő hatására egy olyan helyzetbe billen, amely kb. 30°-nak felel meg.

- Húzza vagy tolja el a (19) kézikereket a kulissza mentén, amíg a (64) szögkijelző a kívánt sarkalószöget jelzi.
- Tartsa ebben a helyzetben a kézikereket és húzza meg ismét szorosra a (26) reteszelőkart.

A 0° és 45° függőleges standardszög gyors és precíz beállítására gyárilag beállított ütközők ((28), (25)) szolgálnak.

## Vízszintes sarkalószög beállítása (szögvezető) (lásd a E ábrát)

Figyelem: Visszavágáshoz (hosszú ékek) használjon mindig alkalmas segédberendezéseket.

A vízszintes sarkalószöget a 60° (balra) és 60° (jobbra) közötti tartományban lehet beállítani.

- Lazítsa ki a (65) rögzítőgombot, ha az meg van húzva.
- Forgassa el a szögvezetőt, amíg a (66) szögkijelző a kívánt sarkalószöget jelzi.
- Húzza meg ismét a (65) rögzítőgombot.

A gyakrabban használt sarkalószögek gyors és precíz beállítására a (3) szögvezetőn a 45° (a bal és a jobb oldalon) és 0° szög beállítására ütközőcsavarok vannak előirányozva.

- Lazítsa ki a (65) rögzítőgombot, ha az meg van húzva.
- Hajtsa ki a (67) beállító lemezt.
- Forgassa úgy el a szögvezetőt, hogy a kívánt ütközőcsavar menete a beállító lemeztől jobbra helyezkedjen el.
- Hajtsa be a (67) beállító lemezt és forgassa el a szögvezetőt, amíg az ütközőcsavar menete fel nem fekszik a beállító lemezre.
- Húzza meg ismét a (65) rögzítőgombot.