# Nastavenie paralelného dorazu

Paralelný doraz (8) sa môže umiestniť buď vľavo (čierna stupnica), alebo vpravo (strieborná stupnica) od pílového listu. Označenie v lupe (68) zobrazuje nastavenú vzdialenosť paralelného dorazu od pílového listu na stupnici (1).
Umiestnite paralelný doraz na požadovanú stranu pílového listu.

## Nastavenie paralelného dorazu
pri nevytiahnutom rezacom stole

- Uvoľnite upevňovaciu rukoväť (51) paralelného dorazu (8). Posúvajte uhlový doraz, kým označenie v lupe (68) nezobrazí požadovaný odstup od pílového listu.
  Pri nevytiahnutom rezacom stole platí dolný popis striebornej stupnice (1).
- Na zaaretovanie stlačte upevňovaciu rukoväť (51) opäť nadol.

## Nastavenie paralelného dorazu
pri vytiahnutom rezacom stole (pozri obrázok F)

- Umiestnite paralelný doraz na pravej strane pílového listu.
  Posúvajte uhlový doraz, kým označenie v lupe (68) nezobrazí na dolnej stupnici 33 cm.
  Na zaaretovanie stlačte upevňovaciu rukoväť (51) opäť nadol.
- Potiahnite upevňovaciu rukoväť (18) rozšírenia rezacieho stola celkom dohora.
- Rozšírenie rezacieho stola (11) vytiahnite von tak, aby ukazovateľ vzdialenosti (69) zobrazoval želaný odstup od pílového listu na hornej stupnici.
- Stlačte upevňovaciu rukoväť (18) nadol.
  Tým je rozšírenie rezacieho stola zafixované.