# Atsevišķo daļu montāža

- Uzmanīgi izsaiņojiet visas piegādātās daļas.
- Noņemiet iesaiņojuma materiālu no elektroinstrumenta un no piederumiem, kas ir piegādāti ar to kopā.

- Ja šos elementus ir nepieciešams izmantot, uzmanīgi izņemiet tos no stiprinājumiem.

##

Norāde: ja nepieciešams, pirms asmens ķīļa pozicionēšanas notīriet visas iestiprināmās daļas.

- Grieziet kloķi (20) pulksteņa rādītāju kustības virzienā, līdz zāģa asmens (33) tiek pacelts iespējami augstu virs zāģēšanas galda.
- Atbrīvojiet stiprinošo sviru (46).
- Iebīdiet asmens ķīli (7) stiprinošās sviras (46) virzienā, līdz to kļūst iespējams pavilkt augšup.
- Pavelciet asmens ķīli līdz galam augšup tā, lai tas atrastos precīzi virs zāģa asmens vidus.
- Ļaujiet abiem pozicionēšanas stienīšiem (47) fiksēties asmens ķīļa apakšējos urbumos un tad stingri pievelciet stiprinošo sviru (46).

##

- Ieāķējiet galda ieliktni (32) darbinstrumenta šahtas aizmugurējos izgriezumos (48).
- Pārvietojiet galda ieliktni lejup.
- Piespiediet galda ieliktni, līdz tas fiksējas darbinstrumenta šahtas priekšējā daļā.

Galda ieliktņa (32) priekšējai malai jāatrodas vienā līmenī ar zāģēšanas galda virsmu vai nedaudz zem tās, bet tās aizmugurējai malai jāatrodas vienā līmenī ar zāģēšanas galda virsmu vai nedaudz virs tās.

##

Norāde: veiciet aizsargpārsega montāžu tikai tad, ja asmens ķīlis tā augšējā stāvoklī atrodas precīzi virs zāģa asmens vidus (attēls b2). Neveiciet aizsargpārsega montāžu, ja asmens ķīlis atrodas apakšējā stāvoklī (stāvoklis piegādes brīdī vai stāvoklis, iezāģējot gropes) (attēls b1).

- Atbrīvojiet stiprinošo sviru (49) un izņemiet aizsargpārsegu (6) no turētāja (22).
- Ar roku stingri turiet aizsargpārsega (6) zāģa asmens aizsargu (augšējais metāla stienis) un ar otru roku pārvietojiet augšup stiprinošo sviru (49).
- Pārbīdiet vadotnes stieni (50) uz aizmuguri, iebīdot to asmens ķīļa (7) gropē.
- Pārvietojiet aizsargpārsegu (6) lejup, līdz zāģa asmens aizsargs (augšējais metāla stienis) nonāk paralēli zāģēšanas galda (17) virsmai.
- Nospiediet stiprinošo sviru (49) lejup. Stiprinošajai svirai jāfiksējas ar skaidri sadzirdamu troksni, stingri un droši nostiprinot aizsargpārsegu (6).

- Ik reizi pirms instrumenta lietošanas pārliecinieties, ka aizsargpārsegs spēj netraucēti pārvietoties. Nelietojiet elektroinstrumentu, ja tā aizsargpārsegs nespēj brīvi pārvietoties un nekavējoties nenoslēdzas.

##

Montāžai izmantojiet stiprinošo elementu komplektu „Galda pagarinātājam“ (43) (2 stiprinošās skrūves, 2 paplāksnes, 1 vaļējā tipa uzgriežņu atslēga).

- Saskrūvējiet galda pagarinātāju (10) ar vadstieņiem (24). Šim nolūkam noturiet vadstieņus ar vaļējā tipa uzgriežņu atslēgu un stingri pieskrūvējiet stiprinošās skrūves ar sešstūra stieņatslēgu.
  Galda pagarinātāja izgriezumiem jābūt vērstiem augšup.

##

Paralēlo vadotni (8) var novietot pa kreisi vai pa labi no zāģa asmens.

- Atbrīvojiet rokturi (51), kas paredzēts paralēlās vadotnes (8) fiksēšanai. Tā rezultātā tiek atslogota V veida slīdkurpe (44).
- Vispirms ievietojiet paralēlās vadotnes V veida slīdkurpi zāģēšanas galda V veida vadotnes gropē (30). Tad ievietojiet paralēlo vadotni zāģēšanas galda priekšējā vadotnes gropē (35).
  Līdz ar to paralēlo vadotni var pēc vēlēšanās pārbīdīt.
- ﻿Lai fiksētu paralēlo vadotni, nospiediet rokturi (51) lejup.

##

Lai zāģētu šaurus priekšmetus un veidotu zāģējumus ar slīpu vertikālo zāģēšanas leņķi, paralēlā palīgvadotne (52) jāuzmontē uz paralēlās vadotnes (8).
Paralēlo palīgvadotni var pēc vajadzības nostiprināt paralēlās vadotnes (8) kreisajā vai labajā pusē.

Montāžai izmantojiet stiprinošo elementu komplektu „Paralēlajai palīgvadotnei“ (39) (2 stiprinošās skrūves, 2 paplāksnes, 2 spārnuzgriežņi).

- Izbīdiet stiprinošās skrūves caur paralēlās vadotnes (8) sānu urbumiem.
- Skrūvju galvas kalpo paralēlās palīgvadotnes turēšanai.
- Uzbīdiet paralēlo palīgvadotni (52) uz stiprinošo skrūvju galvām.
- Novietojiet paplāksnes uz stiprinošajām skrūvēm un stingri pievelciet skrūves ar spārnuzgriežņu palīdzību.

##

- Iebīdiet vadstieni (53), kas paredzēts leņķa vadotnes (3) pārvietošanai, vienā no šim nolūkam paredzētajām vadotnes gropēm (9), kas izveidotas zāģēšanas galdā.

Norāde: leņķa vadotni var fiksēt kreisajā gropē, pieskrūvējot rievskrūvi (54) uz pārbīdāmā galda (2).

Lai atvieglotu garu priekšmetu apstrādi, leņķa vadotni iespējams paplašināt, nostiprinot uz tās profilstieni (34).

- Profilstieņa nostiprināšanai uz leņķa vadotnes izmantojiet stiprinošo elementu komplektu (55).