# Montaža pojedinačnih dijelova

- Sve isporučene dijelove oprezno izvadite iz njihove ambalaže.
- Uklonite sav ambalažni materijal s električnog alata i isporučenog pribora.

- Kada vam je potreban jedan od ovih elemenata alata, oprezno ga izvadite iz njegovog spremišta.

##

Napomena: Ako je potrebno, prije pozicioniranja očistite sve dijelove koje treba montirati.

- Okrenite ručicu (20) u smjeru kazaljke na satu do graničnika tako da se list pile (33) nalazi u najvišem mogućem položaju iznad lista pile.
- Otpustite steznu polugu (46).
- Gurajte klin raspora (7) u smjeru stezne poluge (46) sve dok ga ne možete povući prema gore.
- Povucite klin raspora skroz prema gore tako da je pozicioniran točno iznad sredine lista pile.
- Pustite oba zatika (47) da se uglave u donjim rupama na klinu raspora i ponovno zategnite steznu polugu (46).

##

- Uglavite umetak za stol (32) u stražnjim izrezima (48) okna za alat.
- Pomaknite umetak za stol prema dolje.
- Pritisnite umetak za stol sve dok se ne uglavi sprijeda u okno za alat.

Prednja strana umetka za stol (32) mora biti u ravnini ili malo ispod stola za piljenje, a stražnja strana mora biti u ravnini ili malo iznad stola za piljenje.

##

Napomena: Montirajte zaštitni poklopac samo ako je klin raspora pozicioniran u najgornjem položaju točno iznad sredine lista pile (vidjeti sliku b2). Ne montirajte zaštitni poklopac ako se klin raspora nalazi u najdonjem položaju (stanje isporuke ili položaj za piljenje utora) (vidjeti sliku b1).

- Otpustite steznu polugu (49) i izvadite zaštitni poklopac (6) iz držača (22).
- Jednom rukom držite štitnik lista pile (gornju metalnu vodilicu) zaštitnog poklopca (6), a drugom rukom steznu polugu (49) prema gore.
- Vodeći svornjak (50) gurnite prema natrag u utor na klinu raspora (7).
- Pomičite zaštitni poklopac (6) prema dolje sve dok štitnik lista pile (gornja metalna vodilica) ne bude paralelna sa stolom za piljenje (17).
- Steznu polugu (49) pritisnite prema dolje. Stezna poluga mora osjetno i čujno uskočiti u ležište, a zaštitni poklopac (6) mora biti čvrsto i sigurno montiran.

- Prije svake uporabe provjerite može li se zaštitni poklopac besprijekorno pomicati. Nemojte koristiti električni alat ako se zaštitni poklopac slobodno ne pomiče i ako se odmah ne zatvara.

##

Za montažu rabite set za pričvršćivanje „produžetka stola za piljenje“ (43) (2 vijka za pričvršćivanje, 2 podložne pločice, 1 viličasti ključ).

- Produžetak stola za piljenje (10) zavijte sa šipkama za vođenje (24). U tu svrhu šipke za vođenje fiksirajte viličastim ključem dok vijke za pričvršćivanje pritežete šesterokutnim ključem.
  Pritom izrezi u produžetku stola za piljenje moraju biti okrenuti prema gore.

##

Paralelni graničnik (8) možete pozicionirati lijevo ili desno od lista pile.

- Otpustite steznu ručku (51) paralelnog graničnika (8). Time će se rasteretiti V-vodilica (44).
- Najprije umetnite paralelni graničnik s V-vodilicom u utor za vođenje (30) stola za piljenje. Zatim pozicionirajte paralelni graničnik u prednji utor za vođenje (35) stola za piljenje.
  Paralelni graničnik se sada može proizvoljno pomicati.
- Za fiksiranje paralelnog graničnika pritisnite steznu ručku (51) prema dolje.

##

Za rezanje uskih izradaka i za rezanje pod vertikalnim kutom kosog rezanja morate montirati dodatni paralelni graničnik (52) na paralelni graničnik (8).
Dodatni paralelni graničnik možete montirati po potrebi lijevo ili desno na paralelni graničnik (8).

Za montažu rabite set za pričvršćivanje „dodatnog paralelnog graničnika“ (39) (2 vijka za pričvršćivanje, 2 podložne pločice, 2 krilne matice).

- Umetnite vijke za pričvršćivanje kroz bočne provrte na paralelnom graničniku (8).
- Glave vijaka pritom služe kao vodilica dodatnog paralelnog graničnika.
- Pomaknite dodatni paralelni graničnik (52) iznad glava vijaka za pričvršćivanje.
- Stavite podložne pločice na vijke za pričvršćivanje i pritegnite vijke pomoću krilnih matica.

##

- Umetnite vodilicu (53) kutnog graničnika (3) u jedan od za to predviđenih utora za vođenje (9) stola za piljenje.

Napomena: Položaj kutnog graničnika možete fiksirati u lijevom utoru za vođenje pritezanjem vijka s nazubljenom glavom (54) na pomičnom klizaču (2).

Za bolje nalijeganje dugih izradaka možete proširiti kutni graničnik profilnim nosačem (34).

- Po potrebi montirajte profilni nosač na kutni graničnik pomoću seta za pričvršćivanje (55).