# Pysty- ja vaakasuuntaisen jiirikulman säätö

Raskaan käytön jälkeen sähkötyökalun perusasetukset täytyy tarkastaa ja tarvittaessa säätää tarkkojen sahaustulosten varmistamiseksi.

## Pystysuuntaisen jiirikulman säätö (sahanterä) (katso kuva D)

Pystysuuntaisen jiirikulman säätöalue on -1°–47°.

- Löysää lukitusvipua (26) vastapäivään.

Huomautus: kun avaat lukitusvivun kokonaan, sahanterä kääntyy painovoiman vaikutuksesta noin 30° asentoon.

- Vedä tai työnnä käsipyörää (19) kulissia pitkin, kunnes kulmaosoitin (64) on haluamasi pystysuuntaisen jiirikulman kohdalla.
- Pidä käsipyörää tässä asennossa ja kiristä lukitusvipu (26).

Pystysuuntaisten perusjiirikulmien 0° ja 45° nopeaa ja tarkkaa säätöä varten työkalussa on tehtaalla asetetut rajoittimet ((28), (25)).

## Vaakasuuntaisen jiirikulman säätö (kulmaohjain) (katso kuva E)

Huomautus: käytä suippojen palojen (pitkät kiilat) sahauksessa asianmukaisia apuvälineitä.

Vaakasuuntaista jiirikulmaa voi säätää vasemman puolen 60° ja oikean puolen 60° välisellä alueella.

- Avaa lukkonuppi (65), jos se on kiinni.
- Käännä kulmaohjainta, kunnes kulmaosoitin (66) on halutun vaakasuuntaisen jiirikulman kohdalla.
- Kiristä lukkonuppi (65).

Usein käytettyjen vaakasuuntaisten jiirikulmien nopeaa ja tarkkaa säätämistä varten kulmaohjaimessa (3) on rajoitinruuvit vasemman ja oikean puolen 45°:n kulma-asetuksille ja 0°:n asennolle.

- Avaa lukkonuppi (65), jos se on kiinni.
- Käännä säätölevyä (67) ulospäin.
- Kierrä kulmaohjainta niin, että halutun rajoitinruuvin kierre on säätölevyn oikealla puolella.
- Käännä säätölevyä (67) sisäänpäin ja kierrä kulmaohjainta, kunnes rajoitinruuvin kierre on kiinni säätölevyssä.
- Kiristä lukkonuppi (65).