# Montering af enkeltdele

- Tag alle medleverede dele forsigtigt ud af emballagen.
- Fjern al emballagen fra el-værktøjet og det medleverede tilbehør.

- Så snart du har brug for et af disse maskinelementer, skal du forsigtigt tage det ud af dets opbevaringsdepot.

##

Bemærk: Om nødvendigt rengøres alle dele, der skal monteres, før positioneringen.

- Drej håndsvinget (20) med uret til anslaget, så savklingen (33) befinder sig i den højest mulige position over savbordet.
- Løsn spændearmen (46).
- Skub spaltekniven (7) i retning af spændearmen (46), til den kan trækkes opad.
- Træk spaltekniven helt op, så den er positioneret nøjagtigt over midten af savklingen.
- Lad de to stifter (47) gå i indgreb i de nederste boringer på spaltekniven, og stram spændearmen (46) igen.

##

- Hægt bordindsatsen (32) fast i de bageste udsparinger (48) på værktøjsskakten.
- Før bordindsatsen nedad.
- Tryk på bordindsatsen, til den går i indgreb foran i værktøjsskakten.

Forsiden af (32) skal flugte med eller være en smule under savbordet, og bagsiden skal flugte med eller være en smule over savbordet.

##

Bemærk: Monter kun beskyttelsesafdækningen, hvis spaltekniven i den øverste stilling er positioneret nøjagtigt over midten af savklingen (se billede b2). Monter ikke beskyttelsesafdækningen, når spaltekniven er i den nederste stilling (leveringstilstand eller position til savning af noter) (se billede b1).

- Løsn spændearmen (49), og tag beskyttelsesafdækningen (6) ud af holderen (22).
- Hold savklingebeskyttelsen (øverste metalskinne) på beskyttelsesafdækningen (6) fast med den ene hånd, og hold spændearmen (49) opad med den anden hånd.
- Skub føringsbolten (50) bagud ind i noten på spaltekniven (7).
- Før beskyttelsesafdækningen (6) nedad, til savklingebeskyttelsen (øverste metalskinne) er parallel med overfladen på savbordet (17).
- Tryk spændearmen (49) ned. Spændearmen skal gå mærkbart og hørbart i indgreb, og beskyttelsesafdækningen (6) skal være monteret fast og sikkert.

- Kontrollér altid før brug, om beskyttelsesafdækningen bevæger sig fejlfrit. Brug ikke el-værktøjet, hvis beskyttelsesafdækningen ikke er frit bevægelig og ikke lukkes straks.

##

Brug fastgørelsessættet "savbordsforlængelse" (43) (2 fastgørelsesskruer, 2 spændeskiver, 1 gaffelnøgle) til monteringen.

- Skru savbordsforlængelsen (10) sammen med styrestængerne (24). Fikser hertil styrestængerne med gaffelnøglen, mens du spænder fastgørelsesskruerne med unbrakonøglen.
  Udsparingerne i savbordsforlængelsen skal pege opad.

##

Parallelanslaget (8) kan positioneres enten til venstre eller til højre for savklingen.

- Løsn spændegrebet (51) til parallelanslaget (8). Derved aflastes V-styringen (44).
- Sæt først parallelanslaget med V-styringen ind i styrenoten (30) på savbordet. Positioner herefter parallelanslaget i den forreste styrenot (35) på savbordet.
  Nu kan parallelanlaget forskydes efter ønske.
- Parallelanslaget fastlåses ved at trykke spændegrebet (51) ned.

##

For at save smalle emner og lodrette geringsvinkler skal du montere det ekstra parallelanslag (52) på parallelanslaget (8) montieren.
Det ekstra parallelanslag kan efter behov monteres til venstre eller højre på parallelanslaget (8).

Brug kun fastgørelsessættet "ekstra parallelanslag" (39) (2 fastgørelsesskruer, 2 spændeskiver, 2 vingemøtrikker) til monteringen.

- Skub fastgørelsesskruerne gennem de sidevendte boringer på parallelanslaget (8).
- Skruehovederne bruges her til at styre det ekstra parallelanslag.
- Skub det ekstra parallelanslag (52) hen over hovederne på fastgørelsesskruerne.
- Sæt spændeskiverne på fastgørelsesskruerne, og spænd skruerne fast vha. vingemøtrikkerne.

##

- Før skinnen (53) på vinkelanslaget (3) ind i en af føringsnoterne (9) på savbordet.

Bemærk: Vinkelanslagets position kan fastgøres i den venstre styrenot ved at spænde fingerskruen (54) på skydeslæden (2).

Vinkelanslaget kan gøres bredere med profilskinnen (34), hvilket gør det nemmere at placere lange emner.

- Monter efter behov profilskinnen på vinkelanslaget vha. fastgørelsessættet (55).