# Montáž jednotlivých súčiastok

- Pozorne a starostlivo vyberte z obalov náradie a všetky dodané súčiastky.
- Odstráňte z elektrického náradia a z dodaného príslušenstva všetok obalový materiál.

- Keď budete niektorý prvok náradia potrebovať, vyberte ho opatrne z úložnej priehradky.

##

Upozornenie: Ak je to potrebné, očistite pred nastavením pozície všetky montované diely.

- Otáčajte kľukou (20) v smere pohybu hodinových ručičiek až na doraz tak, aby sa pílový list (33) nachádzal v najvyššej možnej pozícii nad rezacím stolom.
- Povoľte upínaciu páčku (46).
- Posúvajte štrbinový klin (7) v smere upínacej páčky (46), až kým sa dá ťahať nahor.
- Potiahnite štrbinový klin úplne nahor tak, aby bol pozične nastavený presne nad stredom pílového kotúča.
- Nechajte obidva kolíky (47) zaskočiť do dolných otvorov na štrbinovom kline a opäť dotiahnite upínaciu páčku (46).

##

- Zachyťte vložku stola (32) do zadných výrezov (48) šachty pre nástroj.
- Veďte vložku stola nadol.
- Stlačte vložku stola tak, aby zapadla vpredu do šachty pre nástroj.

Predná strana vložky stola (32) musí byť zalícovaná alebo trochu pod rezacím stolom, zadná strana musí byť zalícovaná alebo trochu nad rezacím stolom.

##

Upozornenie: Ochranný klin namontujte len vtedy, keď je štrbinový klin umiestnený v úplne hornej polohe presne nad stredom pílového listu (pozri obrázok b2). Ochranný klin nemontujte, keď sa štrbinový klin nachádza v úplne dolnej polohe (stav pri dodaní alebo pozícia na pílenie drážok) (pozri obrázok b1).

- Uvoľnite upínaciu páčku (49) a odoberte ochranný kryt (6) z držiaka (22).
- Jednou rukou držte kovovú koľajničku ochranného krytu (6) a druhou rukou držte upínaciu páčku (49) nahor.
- Posuňte vodiaci čap (50) dozadu, do drážky na štrbinovom kline (7).
- Veďte ochranný kryt nadol (6), až kým nie je ochrana pílového listu (horná kovová koľajnička) paralelne s povrchom stola píly (17).
- Stlačte upínaciu páčku (49) nadol. Upínacia páčka musí citeľne a počuteľne zaskočiť a ochranný kryt (6) musí byť pevne a bezpečne namontovaný.

- Pred každým použitím skontrolujte, či sa ochranný kryt bezchybne pohybuje. Nepoužívajte elektrické náradie vtedy, keď nie je ochranný kryt voľne pohyblivý a nedochádza k okamžitému zatváraniu.

##

Na montáž použite upevňovaciu súpravu „Predĺženie stola“ (43) (2 upevňovacie skrutky, 2 podložky, 1 vidlicový kľúč).

- Zoskrutkujte predĺženie rezacieho stola (10) s vodiacimi tyčami (24). Kým uťahujete upevňovacie skrutky kľúčom s vnútorným šesťhranom, fixujte vodiace tyče vidlicovým kľúčom.
  Výrezy v predĺžení rezacieho stola musia pritom smerovať nahor.

##

Paralelný doraz (8) sa môže umiestniť buď vľavo, alebo vpravo od pílového listu.

- Uvoľnite upevňovaciu rukoväť (51) paralelného dorazu (8). Tým sa vedenie tvaru V (44) odľahčí.
- Vložte najprv paralelný doraz s vedením tvaru V do vodiacej drážky (30) rezacieho stola. Potom nastavte pozíciu paralelného dorazu do prednej vodiacej drážky (35) rezacieho stola.
  Paralelný doraz sa teraz dá ľubovoľne posúvať.
- Na zaaretovanie paralelného dorazu stlačte upevňovaciu páčku (51) nadol.

##

Na rezanie úzkych obrobkov a na rezanie vertikálnych uhlov zošikmenia musíte namontovať prídavný paralelný doraz (52) na paralelný doraz (8).
Prídavný paralelný doraz sa môže podľa potreby namontovať na paralelný doraz (8) vľavo alebo vpravo.

Použite na montáž upevňovaciu súpravu „Prídavný paralelný doraz“ (39) (2 upevňovacie skrutky, 2 podložky, 2 krídlové skrutky).

- Vsuňte upevňovacie skrutky cez bočné otvory na paralelnom doraze (8).
- Hlavy skrutiek budú pritom slúžiť ako vedenie prídavného paralelného dorazu.
- Nasuňte prídavný paralelný doraz (52) cez hlavy upevňovacích skrutiek.
- Položte podložky na upevňovacie skrutky a skrutky pecne utiahnite pomocou krídlových matíc.

##

- Zaveďte lištu (53) uhlového dorazu (3) do určených vodiacich drážok (9) rezacieho stola.

Upozornenie: Poloha uhlového dorazu sa môže zafixovať v ľavej vodiacej drážke utiahnutím ryhovanej skrutky (54) na posuvných saniach (2).

Na lepšie položenie dlhých obrobkov sa môže uhlový doraz rozšíriť profilovou lištou (34).

- V prípade potreby namontujte profilovú lištu pomocou upevňovacej súpravy (55) na uhlový doraz.