# Skeliamojo peilio padėties nustatymas

Skeliamasis peilis (7) saugo, kad pjūklo diskas (33) neužstrigtų ruošinyje. Priešingu atveju pjūklo diskui užstrigus ruošinyje kyla atatrankos pavojus.
Todėl skeliamąjį peilį visada tinkamai nustatykite:

- Radialinis tarpelis tarp pjūklo disko ir skeliamojo peilio turi būti ne didesnis kaip 3−8 mm.
- Skeliamojo peilio storis turi būti mažesnis už pjūvio plotį ir didesnis už pjūklo disko korpuso storį.
- Skeliamasis peilis visada turi būti vienoje linijoje su pjūklo disku.
- Norint ruošinius atpjauti, skeliamasis peilis visada turi būti kaip galima aukštesnėje padėtyje.

## Skeliamojo peilio aukščio nustatymas (žr. H pav.)

Norėdami pjauti užkaitus, turite nustatyti skeliamojo peilio aukštį.

- Elektrinį įrankį užkaitams ir grioveliams pjauti naudokite tik su specialiu apsauginiu įtaisu (pvz., tunelio formos apsauginiu gaubtu, prispaudžiamosiomis šukomis).

- Atlaisvinkite prispaudžiamąją svirtelę (49) ir ištraukite apsauginį skydą (6) iš griovelio skeliamajame peilyje (7).
  Norėdami apsaugoti apsauginį gaubtą nuo pažeidimų, įdėkite jį į korpuse esantį tam skirtą laikiklį (22) (taip pat žr. R1 pav.).
- Sukamąją rankeną (20) sukite pagal laikrodžio rodyklę iki atramos, kol pjūklo diskas (33) virš pjovimo stalo bus galimai aukščiausioje padėtyje.
- Atlaisvinkite prispaudžiamąją svirtelę (46).
- Skeliamąjį peilį ištraukite iš kaiščių (47) (prispaudžiamąją svirtelę (46) patraukite šiek tiek į išorę) ir stumkite skeliamąjį peilį (7) žemyn iki atramos.
- Kai abu kaiščiai (47) įsistato viršutinėse skeliamojo peilio kiaurymėse, prispaudžiamąją svirtelę (46) vėl užveržkite.