# Odsávanie prachu a triesok

Prach z niektorých materiálov, napr. z náterov obsahujúcich olovo, z niektorých druhov dreva, minerálov a kovu môže byť zdraviu škodlivý. Kontakt s takýmto prachom alebo jeho vdychovanie môže vyvolávať alergické reakcie a/alebo ochorenia dýchacích ciest používateľa alebo osôb, ktoré sa nachádzajú v blízkosti.
Určité druhy prachu, ako napríklad prach z dubového alebo z bukového dreva, sa považujú za rakovinotvorné, predovšetkým v spojení s prídavnými látkami, ktoré sa používajú na ošetrenie dreva (chróman, prostriedky na ochranu dreva). Materiál, ktorý obsahuje azbest, smú opracovávať len odborníci.

- Používajte podľa možnosti také odsávanie prachu, ktoré je pre daný materiál vhodné.
- Postarajte sa o dobré vetranie svojho pracoviska.
- Odporúčame používať masku na ochranu dýchacích ciest s filtrom triedy P2.

Dodržiavajte aj predpisy vašej krajiny týkajúce sa obrábaných materiálov.

Zariadenie na odsávanie prachu/triesok môže byť zablokované prachom, trieskami alebo úlomkami materiálu obrobku.

- Elektrické náradie vypnite a vytiahnite zástrčku prívodnej šnúry zo zásuvky.
- Počkajte, kým sa pílový list úplne zastaví.
- Zistite príčinu zablokovania a odstráňte ju.

- Zabráňte usadzovaniu a hromadeniu prachu na pracovisku. Prach sa môže ľahko zapáliť.

- Aby ste zabránili vzniku požiaru pri rezaní hliníka, vyprázdnite vyhadzovač triesok a dolný kryt pílového kotúča a nepoužívajte odsávanie triesok.

##

Použite dodaný odsávací adaptér (41) na pripojenie vysávača na vyhadzovač triesok (40).

- Odsávací adaptér (41) a hadicu vysávača zasunutím pevne spojte.

Vysávač musí byť vhodný pre daný druh opracovávaného materiálu.

Pri odsávaní materiálov mimoriadne ohrozujú‌cich zdravie, rakovinotvorných alebo suchých druhov prachu používajte špeciálny vysávač.

##

Pri odstraňovaní úlomkov obrobkov a veľkých triesok môžete otvoriť dolný kryt pílového kotúča (57).

- Elektrické náradie vypnite a vytiahnite zástrčku prívodnej šnúry zo zásuvky.
- Počkajte, kým sa pílový list úplne zastaví.
- Preklopte elektrické náradie na bočnú stranu.
- Uvoľnite dve upevňovacie skrutky na spodnej doske (45) šesťhranným kľúčom (37) a spodnú dosku vyklopte.
- Povoľte upevňovaciu skrutku (58) a otvorte spodný kryt pílového kotúča (57).
- Odstráňte úlomky z obrobkov a triesky.
- Uzavrite dolný kryt pílového listu a znova ho priskrutkujte.
  Základnú dosku opäť priskrutkujte.
- Dajte elektrické náradie do pracovnej polohy.