# Nastavenie štrbinového klinu

Štrbinový klin (7) zabraňuje, aby sa pílový list (33) zasekol v štrbine rezu. Inak hrozí nebezpečenstvo spätného rázu, ak by sa pílový list v obrobku vzpriečil.
Dávajte preto vždy pozor na to, aby bol štrbinový klin správne nastavený:

- Radiálna medzera medzi pílovým listom a štrbinovým klinom smie mať maximálne 3 − 8 mm.
- Hrúbka štrbinového klinu musí byť menšia ako šírka štrbiny rezu a väčšia ako hrúbka použitého pílového listu.
- Štrbinový klin musí byť vždy v jednej línii s pílovým listom.
- Pre normálne rezy (prerezávanie) sa musí štrbinový klin nachádzať vždy v najvyššej možnej polohe.

## Nastavenie výšky štrbinového klina (pozri obrázok H)

Na rezanie drážok musíte nastaviť výšku štrbinového klinu.

- Na vytváranie drážok alebo falcov použite elektrické náradie len s príslušne vhodným ochranným zariadením (napríklad tunelový ochranný kryt, prítlačný hrebeň).

- Otvorte upínaciu páčku (49) a vytiahnite ochranný kryt (6) z drážky na štrbinovom kline (7).
  Aby sa ochranný kryt nepoškodil, uložte ho v určenom držiaku (22) na kryte (pozri tiež obrázok R1).
- Otáčajte kľukou (20) v smere pohybu hodinových ručičiek až na doraz tak, aby sa pílový list (33) nachádzal v najvyššej možnej pozícii nad rezacím stolom.
- Povoľte upínaciu páčku (46).
- Potiahnite štrbinový klin z kolíkov (47) (upínaciu páčku (46) trochu potiahnite smerom von) a posuňte štrbinový klin (7) až na doraz nadol.
- Nechajte obidva kolíky (47) zaskočiť do horných otvorov na štrbinovom kline a opäť dotiahnite upínaciu páčku (46).