# Shranjevanje in transport

## Shranjevanje elementov orodja (glejte slike R1−R6)

Za shranjevanje nudi električno orodje možnost varne pritrditve posebnih elementov naprave.

- Sprostite dodatno vzporedno vodilo (52) z vzporednega vodila (8).
- Vstavite vse rahle dele naprave v shranjevalna odložišča na ohišju (glejte naslednjo preglednico).

Slika | Element naprave | Prostor za shranjevanje
--- | --- | ---
R1 | Zaščitni pokrov (6) | obesite v zarezo v držalu (22) in zategnite z vpenjalno ročico (49)
R2 | Pritrdilni komplet „Dodatno vzporedno vodilo“ (39) | pripnite v držala (80)
R2 | Adapter za odsesavanje (41) | potisnite v držalne sponke (81)
R3 | neuporabljene žagine liste | obesite v vložek za odlaganje žaginih listov (82) in nad njim fiksirajte pokrov (14) s pritrdilno matico (12)
R3 | Očesni ključ (15) | obesite v vložek za odlaganje žaginih listov (82) in nad njim fiksirajte pokrov (14) s pritrdilno matico (12)
R3 | Potisno držalo (13) | fiksirajte s pritrdilno matico (12)
R4 | Šestrobi ključ (37) | potisnite v držala (83)
R4 | Vzporedno vodilo (8) | vstavite v prostor za shranjevanje vzporednega vodila (36)
R5 | Kotno vodilo (3) | potisnite v držalne sponke (23)
R6 | Dodatno vzporedno vodilo (52) | vstavite v prostor za shranjevanje dodatnega vzporednega vodila in fiksirajte z držalno sponko (84)

## Prenašanje električnega orodja

Pred transportom električnega orodja izvedite naslednje korake:

- Električno orodje namestite v transportni položaj.
- Odstranite vse dele pribora, ki jih ni mogoče trdno namestiti na električno orodje.
  Če je mogoče, neuporabljene žagine liste med transportom položite v zaprto posodo.
- Potisnite razširitev rezalne mize (11) v celoti navznoter, vpenjalni ročaj (18) za fiksiranje pa potisnite navzdol.
- Potisnite podaljšek rezalne mize (10) do konca navznoter in trdno zategnite blokirne vijake (38) na vodilnih palicah (24).
- Omrežni kabel navijte na držalo kabla (42).
- Za dvig ali transport uporabite nosilne ročaje (4).

- Za transportiranje električnega orodja uporabljajte samo transportne priprave in nikoli zaščitnih priprav.