# Saeketta vahetamine (vt jn m1−m4)

- Enne mistahes tööde teostamist elektrilise tööriista kallal tõmmake pistik pistikupesast välja.

- Saeketta paigaldamisel kandke kaitsekindaid. Esineb kehavigastuste oht.

- Kasutage ainult saekettaid, mille maksimaalne lubatud kiirus on suurem teie elektrilise tööriista tühikäigu-pöörlemiskiirusest.

- Kasutage üksnes käes‌olevas kasutusjuhendis esitatud ja elektrilisele tööriistale märgitud andmetele vastavaid saekettaid, mida on vastavalt standardile EN 847-1 testitud ja asjaomaselt tähistatud.

- Kasutage ainult selle elektrilise tööriista tootja soovitatud saelehti, mis sobivad materjalile, mida soovite töödelda.Nii väldite saehambaotste ülekuumenemist ja töödeldava plasti sulamist.

- Ärge kasutage kiirlõiketerasest (HSS) saekettaid. Sellised saekettad võivad kergesti murduda.

##

- Keerake vänta (20) päripäeva lõpuni nii, et saeketas (33) asub saepingi kohal kõrgeimas asendis.
- Avage lukustushoob (49) ja tõmmake kaitsekate (6) lõikekiilul (7) olevast soonest välja.
- Tõstke kruvikeeraja abil vaheplaat (32) eest üles ja võtke see tarvikukanalist välja.
- Keerake kinnitusmutrit (59) silmusvõtmega (15) ja tõmmake samaaegselt spindlilukustushooba (60), kuni see kinnitub.
- Jätkake spindlilukustushoovast tõmbamist ja keerake kinnitusmutter vastupäeva maha.
- Võtke kinnitusäärik (61) maha.
- Eemaldage saeketas (33).

##

Vajaduse korral puhastage enne paigaldamist kõik paigaldatavad detailid.

- Asetage uus saeketas kinnitusäärikule (62) tööriista spindlil (63).

Juhis: Ärge kasutage liiga väikest saeketast. Saeketta ja lõikekiilu vaheline kaugus võib olla maksimaalseltt 3−8 mm.

- Paigaldamisel veenduge, et hammaste lõikesuund (noole suund saekettal) vastab lõikekiilul oleva noole suunale!

- Asetage kinnitusäärik (61) ja mutter (59) kohale.
- Keerake kinnitusmutrit (59) silmusvõtmega (15) ja tõmmake samaaegselt spindlilukustushooba (60), kuni see kinnitub.
- Pingutage kinnitusmutter päripäeva kinni.
- Asetage vaheplaat (32) tagasi kohale.
- Monteerige kaitsekate (6) tagasi.