# การตรวจสอบและปรับตั้งการปรับพื้นฐาน

เพื่อให้แน่ใจว่าจะตัดชิ้นงานได้อย่างแม่นยำ หลังการใช้งานหนักท่านต้องตรวจสอบการปรับพื้นฐานของเครื่องมือไฟฟ้าและปรับตั้ง หากจำเป็น
สำหรับเรื่องนี้ท่านต้องมีประสบการณ์และเครื่องมือพิเศษที่สอดคล้องกัน

ศูนย์บริการลูกค้า บ๊อช ให้‌บริการ‌บำรุง‌รักษา‌ได้‌รวดเร็ว‌และ‌เชื่อถือได้

##

- จัด‌เครื่องมือไฟฟ้าให้อยู่ในตำแหน่งทำงาน
- ตั้งมุมเอียงในแนวตั้งของใบเลื่อยที่ 0°
- ถอดกระบังป้องกัน (6) ออก

### การตรวจสอบ (ดูภาพประกอบ M1)

- ตั้งเกจวัดมุมที่ 90° และวางไว้บนโต๊ะเลื่อย (17)

ขาของเกจวัดมุมต้องทาบเรียบกับใบเลื่อย (33) ตลอดความยาวทั้งหมด

### การปรับ (ดูภาพประกอบ M2)

- คลายสกรู (71) ออกในลักษณะนี้จะสามารถเลื่อนตัวหยุด 0° (28) ได้
- คลายคันล็อค (26) ออก
- เลื่อนล้อหมุนมือ (19) ไปทางตัวหยุด 0° จนขาของเกจวัดมุมทาบเรียบกับใบเลื่อยตลอดความยาวทั้งหมด
- จับล้อหมุนมือไว้ในตำแหน่งนี้ และยึดคันล็อค (26) กลับให้แน่นอีกครั้ง
- ยึดสกรู (71) กลับให้แน่นอีกครั้ง

เมื่อปรับแล้ว หากเข็มชี้มุม (64) ไม่อยู่ในเส้นแนวเดียวกับเครื่องหมาย 0° ของมาตราส่วน (27) ให้คลายสกรู (72) ออกด้วยไขควงปากแฉกที่มีจำหน่ายทั่วไปและปรับแนวเข็มชี้มุมให้เทียบเคียงเครื่องหมาย 0°

ทำซ้ำขั้นตอนทำงานดังกล่าวข้างต้นสำหรับมุมเอียงในแนวตั้ง 45° (คลายสกรู (73) ออก เลื่อนตัวหยุด 45° (25)) ในขั้นตอนนี้เข็มชี้มุม (64) จะต้องไม่ถูกปรับเลื่อนอีกครั้ง

##

- จัด‌เครื่องมือไฟฟ้าให้อยู่ในตำแหน่งทำงาน
- ถอดกระบังป้องกัน (6) ออก

### การตรวจสอบ

- ใช้ดินสอทำเครื่องหมายที่ฟันเลื่อยซี่แรกทางด้านซ้ายที่มองเห็นได้ทางด้านหลังเหนือแผ่นแทรกโต๊ะ
- ตั้งเกจวัดมุมที่ 90° และวางไว้ที่ขอบของร่องนำ (9)
- เลื่อนขาของเกจวัดมุมจนขาสัมผัสฟันเลื่อยที่ทำเครื่องหมายไว้ และอ่านค่าระยะห่างระหว่างใบเลื่อยและร่องนำ
- หมุนใบเลื่อยจนฟันที่ทำเครื่องหมายไว้ที่ด้านหน้าอยู่เหนือแผ่นแทรกโต๊ะ
- เลื่อนเกจวัดมุมไปตามร่องนำไปยังฟันเลื่อยที่ทำเครื่องหมายไว้
- วัด‌ระยะห่าง‌ระหว่าง‌ใบเลื่อย‌และ‌ร่องนำ‌อีกครั้ง

ระยะห่าง‌ทั้งสอง‌จะต้อง‌เหมือนกัน

### การปรับ

- คลายสกรูหัวจมหกเหลี่ยม (74) ด้านหน้าใต้โต๊ะเลื่อย และสกรูหัวจมหกเหลี่ยม (75) ด้านท้ายใต้โต๊ะเลื่อยออกด้วยประแจขันหกเหลี่ยม (37) ที่จัดส่งมา
- เลื่อนใบเลื่อยอย่างระมัดระวังจนใบเลื่อยขนานกับร่องนำ (9)
- ยึดสกรู (74) และ (75) ทั้งหมดกลับให้แน่นอีกครั้ง

##

- จัดวาง‌แผง‌กำหนด‌แนวขนาน‌บน‌ด้านขวา‌ของ‌ใบเลื่อย
  เลื่อนแผงกำหนดแนวขนานจนเครื่องหมายในแว่นขยาย (68) แสดงบนมาตราส่วนล่างตัวเลข 33 ซม.
  เมื่อต้องการล็อคให้กดด้ามหนีบ (51) ลงอีกครั้ง
- ดึงด้ามหนีบ (18) ขึ้นด้านบนทั้งหมดและดึงส่วนขยายโต๊ะ (11) ออกด้านนอกจนสุด

### การตรวจสอบ

เข็มชี้ระยะห่าง (69) ต้องแสดงค่าบนมาตราส่วนบน (1) เหมือนกับค่าที่เครื่องหมายในแว่นขยาย (68) แสดงบนมาตราส่วนล่าง (1)

### การปรับ

- ดึงส่วนขยายโต๊ะ (11) ออกด้านนอกจนสุด
- คลายสกรู (76) ออกด้วยไขควงปากแฉก และจัดแนวเข็มชี้ระยะห่าง (69) ตามเครื่องหมาย 33 ซม. ของมาตราส่วนบน (1)

##

- จัด‌เครื่องมือไฟฟ้าให้อยู่ในตำแหน่งทำงาน
- ถอดกระบังป้องกัน (6) ออก
- คลายด้ามหนีบ (51) ของแผงกำหนดแนวขนานออก และเลื่อนไปจนสัมผัสใบเลื่อย

### การตรวจสอบ

แผงกำหนดแนวขนาน (8) ต้องสัมผัสใบเลื่อยตลอดความยาวทั้งหมด

### การปรับ

- คลายสกรูหัวจมหกเหลี่ยม (77) ออกด้วยประแจขันหกเหลี่ยม (37) ที่จัดส่งมา
- เลื่อนแผงกำหนดแนวขนาน (8) อย่างระมัดระวังจนสัมผัสใบเลื่อยตลอดความยาวทั้งหมด
- จับแผงกำหนดแนวขนานไว้ในตำแหน่งนี้ และกดด้ามหนีบ (51) ลงอีกครั้ง
- ยึดสกรูหัวจมหกเหลี่ยม (77) กลับให้แน่นอีกครั้ง

##

แรงหนีบของแผงกำหนดแนวขนาน (8) อาจลดลงหลังใช้งานบ่อยครั้ง

- ขันสกรูปรับ (31) ไปจนแผงกำหนดแนวขนานสามารถยึดแน่นบนโต๊ะเลื่อยอีกครั้ง

##

- จัด‌เครื่องมือไฟฟ้าให้อยู่ในตำแหน่งทำงาน
- ถอดกระบังป้องกัน (6)
- เลื่อนแผงกำหนดแนวขนาน (8) จากด้านขวาจนสัมผัสใบเลื่อย

### การตรวจสอบ

เครื่องหมายของแว่นขยาย (68) ต้อง‌อยู่ในแนวเดียวกันกับเครื่องหมาย 0° มม. ของมาตราส่วน (1)

### การปรับ

- คลายสกรู (78) ออกด้วยไขควงปากแฉกและจัดแนวเข็มชี้ระยะห่างตามเครื่องหมาย 0 มม.

##

### การตรวจสอบ

ด้านหน้าของแผ่นแทรกโต๊ะ (32) จะต้องราบเป็นระดับเดียวกันหรืออยู่ต่ำกว่าโต๊ะเลื่อยเล็กน้อย ด้านท้ายจะต้องราบเป็นระดับเดียวกันหรืออยู่เหนือโต๊ะเลื่อยเล็กน้อย

### การปรับ

- ถอดแผ่นแทรกโต๊ะ (32) ออก
- ใช้ประแจขันหกเหลี่ยม (37) เพื่อปรับระดับที่ถูกต้องของสกรูปรับสี่ตัว (79)