# Montering av enkeltdeler

- Ta alle medleverte deler forsiktig ut av emballasjen.
- Fjern all emballasjen til elektroverktøyet og tilbehøret som ble levert sammen med verktøyet.

- Når du trenger en av disse komponentene, tar du det forsiktig ut av oppbevaringsrommet.

##

Merknad: Rengjør om nødvendig alle delene som skal monteres, før spaltekniven plasseres.

- Drei sveiven (20) med urviseren til den stopper, slik at sagbladet (33) er i den høyeste mulige stillingen over sagbordet.
- Løsne klemspaken (46).
- Skyv spaltekniven (7) mot klemspaken (46) til det er mulig å trekke den oppover.
- Trekk spaltekniven helt opp slik at den er plassert nøyaktig over midten av sagbladet.
- La de to stiftene (47) festes i hullene nede på spaltekniven, og stram klemspaken (46) igjen.

##

- Hekt fast innleggsplaten (32) i de bakre utsparingene (48) til verktøysjakten.
- Før innleggsplaten nedover.
- Trykk på innleggsplaten til den festes foran i verktøysjakten.

Forsiden til innleggsplaten (32) må være i flukt med eller litt under sagbordet, baksiden må være i flukt med eller litt over sagbordet.

##

Merknad: Monter beskyttelsesdekselet bare når spaltekniven er plassert i den øverste stillingen nøyaktig over midten av sagbladet (se bilde b2). Vernedekselet må ikke monteres hvis spaltekniven er i den nederste stillingen (leveringstilstand eller stilling for saging av noter) (se bilde b1).

- Løsne klemspaken (49), og ta beskyttelsesdekselet (6) ut av holderen (22).
- Hold fast sagbladvernet (øvre metallskinne) til beskyttelsesdekselet (6) med den ene hånden, og hold klemspaken (49) oppe med den andre hånden.
- Skyv styrebolten (50) bakover i sporet på spaltekniven (7).
- Før beskyttelsesdekselet (6) nedover til sagbladvernet (øvre metallskinne) står parallelt med overflaten på sagbordet (17).
- Trykk klemspaken (49) ned. Klemspaken skal gå merkbart og hørbart i lås, og beskyttelsesdekselet (6) må være fast og sikkert montert.

- Kontroller alltid før bruk om beskyttelsesdekselet beveger seg feilfritt. Ikke bruk elektroverktøyet hvis beskyttelsesdekselet ikke kan bevege seg fritt og ikke låses umiddelbart.

##

Bruk bare festesettet "Sagbordforlengelse" (43) (2 festeskruer, 2 underlagsskiver, 1 fastnøkkel) ved monteringen.

- Skru sagbordforlengelsen (10) sammen med styrestengene (24). Fest styrestengene med fastnøkkelen mens du strammer festeskruen med unbrakonøkkelen.
  Utsparingene i sagbordforlengelsen må da peke opp.

##

Parallellanlegget (8) kan plasseres til venstre eller høyre for sagbladet.

- Løsne spennhåndtaket (51) til parallellanlegget (8). På denne måten avlastes V-sporet (44).
- Sett først parallellanlegget med V-sporet i styresporet (30) til sagbordet. Plasser deretter parallellanlegget i det fremre styresporet (35) til sagbordet.
  Parallellanlegget kan nå forskyves etter ønske.
- For å låse parallellanlegget trykker du spennhåndtaket (51) ned.

##

Når du skal sage smale emner og sage med vertikal gjæringsvinkel, må du montere det ekstra parallellanlegget (52) på parallellanlegget (8).
Det ekstra parallellanlegget monteres til venstre eller høyre på parallellanlegget (8) etter behov.

Monter ved bruk av festesettet "Ekstra parallellanlegg" (39) (2 festeskruer, 2 underlagsskiver, 2 vingemuttere).

- Skyv festeskruene gjennom hullene på siden på parallellanlegget (8).
- Hodene på skruene er da som en føring for ekstra-parallellanlegget.
- Skyv det ekstra parallellanlegget (52) over hodene til festeskruene.
- Sett underlagsskivene på festeskruene, og stram skruene med vingemutterne.

##

- Før skinnen (53) til vinkelanlegget (3) inn i et av styresporene (9) til sagbordet.

Merknad Posisjonen til vinkelanlegget kan fikseres i det venstre styresporet ved at den riflede skruen (54) på skyvesleiden (2) strammes.

Vinkelanlegget kan gjøres bredere med profilskinnen (34), slik at det er enklere å legge på lange emner.

- Ved behov monterer du profilskinnen på vinkelanlegget ved hjelp av festesettet (55).