# Nastavenie vertikálnych a horizontálnych uhlov zošikmenia

Aby ste si zabezpečili precízne rezy v každom čase, musíte vždy po intenzívnom používaní skontrolovať základné nastavenie elektrického náradia a v prípade potreby ho nastaviť nanovo.

## Nastavenie vertikálnych uhlov zošikmenia (rezací stôl) (pozri obrázok D)

Vertikálny uhol zošikmenia sa dá nastavovať v rozsahu od -1° do 47°.

- Uvoľnite aretačnú páčku (26) proti smeru pohybu hodinových ručičiek.

Upozornenie: Pri kompletnom uvoľnení aretačnej páčky sa pílový list prevráti tiažovou silou do polohy, ktorá zodpovedá približne 30°.

- Potiahnite alebo stlačte ručné koleso (19) pozdĺž kulisy tak, aby ukazovateľ uhla (64) ukazoval požadovaný vertikálny uhol zošikmenia.
- Podržte rameno nástroja v tejto polohe a aretačnú páčku (26) znova utiahnite.

Na rýchle a presné nastavenie vertikálnych štandardných uhlov 0° a 45° sú k dispozícii z výroby nastavené dorazy ((28), (25)).

## Nastavenie horizontálneho uhla zošikmenia (uhlový doraz) (pozri obrázok E)

Upozornenie: Na rezy, ktoré sa zužujú (dlhé kliny) použite zodpovedajúce zariadenia a prípravky.

Horizontálny uhol zošikmenia sa dá nastavovať v rozsahu od 60° (na ľavej strane) až po 60° (na pravej strane).

- Uvoľnite aretačný gombík (65), ak je pritiahnutý.
- Otáčajte uhlový doraz, kým nebude ukazovateľ uhla (66) ukazovať želaný horizontálny uhol zošikmenia.
- Aretačný gombík (65) opäť utiahnite.

Na rýchle a presné nastavenie často používaných horizontálnych uhlov zošikmenia sú na uhlovom doraze (3) dorazové skrutky pre uhly 45° (na ľavej, pravej strane) a 0°.

- Uvoľnite aretačný gombík (65), ak je pritiahnutý.
- Vyklopte nastavovací plech (67) smerom von.
- Otáčajte uhlový doraz tak, aby závit želanej dorazovej skrutky bol vpravo od nastavovacieho plechu.
- Sklopte nastavovací plech (67) dovnútra a uhlový doraz otáčajte, kým závit dorazovej skrutky nebude dosadať na nastavovací plech.
- Aretačný gombík (65) opäť utiahnite.