# Indstilling af lodrette og vandrette geringsvinkler

For at sikre at saven altid saver præcise snit er det vigtigt at kontrollere el-værktøjets grundindstillinger og evt. indstille det efter intensiv brug.

## Indstilling af lodrette geringsvinkler (savklinge) (se billede D)

Den lodrette geringsvinkel kan indstilles i et område fra -1° til 47°.

- Løsn låsearmen (26) mod uret.

Bemærk: Løsnes låsearmen helt, kipper savklingen på grund af sin tyngdekraft i en stilling, der ca. svarer til 30°.

- Træk eller tryk håndhjulet (19) langs med kulissen, til vinkelviseren (64) viser den ønskede lodrette geringsvinkel.
- Hold håndhjulet i denne position, og spænd låsearmen (26) forsvarligt igen.

Til hurtig og præcis indstilling af de lodrette standardvinkler 0° og 45° er der fabriksindstillede anslag ((28), (25)).

## Indstilling af vandrette geringsvinkler (vinkelanslag) (se billede E)

Bemærk: Brug egnede anordninger til indsnævrende snit (lange kiler).

Den vandrette geringsvinkel kan indstilles i et område fra 60° (venstre side) til 60° (højre side).

- Løsn knoppen (65), hvis den er spændt.
- Drej vinkelanslaget, indtil vinkelviseren (66) viser den ønskede vandrette geringsvinkel.
- Spænd knoppen (65) igen.

Til hurtig og præcis indstilling af ofte anvendte vandrette geringsvinkler er der på vinkelanslaget (3) anslagsskruer til vinklerne 45° (på venstre side, på højre side) og 0°.

- Løsn knoppen (65), hvis den er spændt.
- Klap indstillingspladen (67) udad.
- Drej vinkelanslaget på en sådan måde, at gevindet på den ønskede anslagsskrue er til højre for indstillingspladen.
- Klap indstillingspladen (67) ind, og drej vinkelanslaget, indtil gevindet på anslagsskruen ligger op mod indstillingspladen.
- Spænd knoppen (65) igen.