# Įstrižo pjūvio kampo vertikalioje ir horizontalioje plokštumoje nustatymas

Norint užtikrinti, kad pjūviai būtų tikslūs, po intensyvaus prietaiso naudojimo turite patikrinti pagrindinius prietaiso nustatymus ir, jei reikia, nustatyti iš naujo.

## Įstrižo pjūvio kampo vertikalioje plokštumoje nustatymas (pjūklo diskas) (žr. D pav.)

Įstrižo pjūvio kampą vertikalioje plokštumoje galima nustatyti nuo -1° iki 47°.

- Atlaisvinkite fiksatoriaus svirtelę (26), sukdami ją prieš laikrodžio rodyklę.

Nuoroda: visiškai atlaisvinus fiksatoriaus svirtelę, traukos jėgos veikiamas pjūklo diskas pavirsta į padėtį, apytikriai atitinkančią 30°.

- Traukite arba stumkite reguliavimo ratuką (19) palei kulisę, kol kampo žymeklis (64) parodys pageidaujamą įstrižo pjūvio kampą vertikalioje plokštumoje.
- Laikykite reguliavimo ratuką šioje padėtyje ir vėl užveržkite fiksatoriaus svirtelę (26).

Standartiniams 0° ir 45° kampams greitai ir tiksliai nustatyti yra skirtos specialios gamykloje nustatytos atramos ((28), (25)).

## Įstrižo pjūvio kampo horizontalioje plokštumoje nustatymas (kampinė atrama) (žr. E pav.)

Nuoroda: atlikdami nusmailintus pjūvius (ilgas pleištas) naudokite atitinkamus įtaisus.

Įstrižo pjūvio kampą horizontalioje plokštumoje galima nustatyti nuo 60° (kairėje pusėje) iki 60° (dešinėje pusėje).

- Atlaisvinkite fiksuojamąją rankenėlę (65), jei ji yra užveržta.
- Sukite kampinį ribotuvą, kol kampo žymeklis (66) parodys norimą įstrižo pjūvio kampą.
- Fiksuojamąją rankenėlę (65) vėl užveržkite.

Dažnai naudojamiems įstrižo pjūvio kampams greitai ir tiksliai nustatyti ant kampinio ribotuvo (3) yra skirti atraminiai varžtai 45° (kairėje ir dešinėje pusėse) ir 0° kampui.

- Atlaisvinkite fiksuojamąją rankenėlę (65), jei ji yra užveržta.
- Nustatymo šabloną (67) atlenkite į išorę.
- Pasukite kampinį ribotuvą taip, kad pageidaujamo atraminio varžto sriegis būtų nustatymo šablono dešinėje.
- Nustatymo šabloną (67) nulenkite į vidų ir sukite kampinį ribotuvą, kol atraminio varžto sriegis priglus prie nustatymo šablono.
- Fiksuojamąją rankenėlę (65) vėl užveržkite.