# Namještanje vertikalnog i horizontalnog kuta kosog rezanja

Kako bi se postigli precizni rezovi, nakon intenzivne uporabe morate provjeriti osnovne postavke električnog alata i po potrebi ih namjestiti.

## Namještanje vertikalnog kuta kosog rezanja (list pile) (vidjeti sliku D)

Vertikalni kut kosog rezanja može se namjestiti u području od -1° do 47°.

- Otpustite polugu za uglavljivanje (26) u smjeru suprotnom od kazaljke na satu.

Napomena: Kod potpunog otpuštanja poluge za uglavljivanje list pile će se pod djelovanjem sile teže nagnuti u položaj koji odgovara približno 30°.

- Povucite ili pritisnite ručni kotač (19) uzduž kulise sve dok pokazivač kuta (64) ne pokaže željeni vertikalni kut kosog rezanja.
- Držite ručni kotač u ovom položaju i ponovno stegnite polugu za uglavljivanje (26).

Za brzo i precizno namještanje vertikalnog standardnog kuta 0° i 45° predviđeni su tvornički namješteni graničnici ((28), (25)).

## Namještanje horizontalnog kuta kosog rezanja (kutni graničnik) (vidjeti sliku E)

Napomena: Za nagibne rezove (dugi klinovi) koristite odgovarajuće naprave.

Horizontalni kut kosog rezanja može se namjestiti u području od 60° (lijeva strana) do 60° (desna strana).

- Otpustite ručicu za fiksiranje (65) ako je pritegnuta.
- Okrećite kutni graničnik sve dok pokazivač kuta (66) ne pokaže željeni horizontalni kut kosog rezanja.
- Ponovno pritegnite ručicu za fiksiranje (65).

Za brzo i precizno namještanje često korištenih horizontalnih kutova kosog rezanja predviđeni su granični vijci za kut 45° (lijeva, desna strana) i 0° na kutnom graničniku (3).

- Otpustite ručicu za fiksiranje (65) ako je pritegnuta.
- Pločicu za namještanje (67) preklopite prema van.
- Okrenite kutni graničnik tako da je navoj željenog graničnog vijka desno od pločice za namještanje.
- Pločicu za namještanje (67) preklopite prema unutra i okrećite kutni graničnik sve dok navoj graničnog vijka ne nalegne na pločicu za namještanje.
- Ponovno pritegnite ručicu za fiksiranje (65).