# Horisontaalse ja vertikaalse kaldenurga seadmine

Täpsete lõigete tagamiseks tuleb elektrilise tööriista põhiseadeid intensiivse kasutamise järel kontrollida ja vajaduse korral seada.

## Vertikaalse kaldenurga seadmine (saeketas) (vt joonist D)

Vertikaalset kaldenurka saab seada vahemikus -1° kuni 47°.

- Keerake lukustushooba (26) vastupäeva.

Juhis: Lukustushoova täielikul vabastamisel vajub saeketas raskusjõu mõjul asendisse, mis vastab ligikaudu 30°.

- Tõmmake või suruge käsiratast (19) seni, kuni nurganäidik (64) näitab soovitud vertikaalset kaldenurka.
- Hoidke käsiratast selles asendis ja fikseerige hoob (26).

Vertikaalsete standardnurkade 0° ja 45° kiireks ja täpseks seadmiseks on ette nähtud tehases seatud toed ((28), (25)).

## Horisontaalsete kaldenurkade seadmine (nurgajuhik) (vt jn E)

Suunis: kasutage kitsendavateks lõigeteks (pikad kiilud) ettenähtud seadiseid.

Horisontaalset kaldenurka saab seada vahemikus 60° (vasakul) kuni 60° (paremal).

- Vabastage lukustuspide (65), kui see on fikseeritud.
- Keerake nurgajuhikut, kuni nurga väärtuse näidik (66) näitab soovitud horisontaalset kaldenurka.
- Fikseerige uuesti lukustuspide (65).

Sageli kasutatavate horisontaalsete kaldenurkade kiireks ja täpseks seadmiseks on nurgajuhikul (3) piirdekruvid 45° nurga (vasakul ja paremal pool) ning 0° nurga jaoks.

- Vabastage lukustuspide (65), kui see on fikseeritud.
- Pöörake seadeplaat (67) väljapoole.
- Keerake nurgajuhikut nii, et soovitud piirdekruvi keere oleks seadeplaadist paremal.
- Pöörake seadeplaat (67) sissepoole ja keerake nurgajuhikut, kuni piirdekruvi keere puutub vastu seadeplaati.
- Fikseerige uuesti lukustuspide (65).