# Podešavanje vertikalnog i horizontalnog ugla iskošenja

Radi obezbeđivanja preciznih sečenja morate posle intenzivne upotrebe prekontrolisati osnovna podešavanja električnog alata i u datom slučaju podesiti.

## Podešavanje vertikalnih uglova iskošenja (list testere) (videti sliku D)

Vertikalni ugao iskošenja može da se podešava u rasponu od -1° do 47°.

- Otpustite blokadnu polugu (26) okretanjem suprotno smeru kretanja kazaljke na satu.

Napomena: Kada se blokadna poluga potpuno otpusti, list testere se usled gravitacije pomera u položaj na oko 30°.

- Povucite ili pritisnite ručni točkić (19) duž kućišta dok pokazivač ugla (64) ne pokaže željeni vertikalni ugao iskošenja.
- Držite ručni točkić u ovom položaju i ponovo pritegnite blokadnu polugu (26).

Za brzo i precizno podešavanje vertikalnih standardnih uglova od 0° i 45° predviđeni su fabrički podešeni graničnici ((28), (25)).

## Podešavanje horizontalnog ugla iskošenja (ugaoni graničnik) (videti sliku E)

Napomena: Za rezove sa suženjima (dugi klinovi) koristite odgovarajuće elemente.

Horizontalni ugao iskošenja može da se podešava u oblasti od 60° (sa leve strane) do 60° (sa desne strane).

- Otpustite točkić za fiksiranje (65), ako je zavrnut.
- Okrećite ugaoni graničnik dok uglomer (66) ne prikaže željeni horizontalni ugao iskošenja.
- Ponovo zavrnite točkić za fiksiranje (65).

Za brzo i precizno podešavanje često korišćenih horizontalnih uglova iskošenja predviđeni su na ugaonom graničniku (3) granični zavrtnji za ugao od 45° (sa leve/desne strane) i 0°.

- Otpustite točkić za fiksiranje (65), ako je zavrnut.
- Preklopite lim za podešavanje (67) prema spolja.
- Okrećite ugaoni graničnik tako da se navoj željenog graničnog zavrtnja nalazi desno od lima za podešavanje.
- Preklopite lim za podešavanje (67) prema unutra i okrećite ugaoni graničnik dok navoj graničnog zavrtnja ne nalegne na lim za podešavanje.
- Ponovo zavrnite točkić za fiksiranje (65).