# Αποθήκευση/φύλαξη και μεταφορά

## Φύλαξη των εξαρτημάτων του εργαλείου (βλέπε εικόνες R1 − R6)

Για τη φύλαξη το ηλεκτρικό εργαλείο σας παρέχει τη δυνατότητα να στερεώσετε ασφαλώς ορισμένα εξαρτήματα του εργαλείου.

- Λύστε τον πρόσθετο οδηγό παραλλήλων (52) από τον οδηγό παραλλήλων (8).
- Τοποθετήστε όλα τα ελεύθερα εξαρτήματα του εργαλείου στις θήκες φύλαξης στο περίβλημα (βλέπε τον ακόλουθο πίνακα).

Εικόνα | Στοιχείο συσκευής | Θήκη φύλαξης
--- | --- | ---
R1 | Προστατευτικό κάλυμμα (6) | Αναρτήστε το στην εγκοπή του στηρίγματος (22) και σφίξτε το με τον μοχλό σύσφιγξης (49)
R2 | Σετ εξαρτημάτων στερέωσης «Πρόσθετος οδηγός παραλλήλων» (39) | Κουμπώστε το στα στηρίγματα (80)
R2 | Προσαρμογέας αναρρόφησης (41) | Σπρώξτε τον στους σφιγκτήρες (81)
R3 | Μη χρησιμοποιούμενοι πριονόδισκοι | Αναρτήστε τους στη θήκη των πριονόδισκων (82) και σταθεροποιήστε το κάλυμμα (14) από πάνω με το παξιμάδι στερέωσης (12)
R3 | Πολυγωνικό κλειδί (15) | Αναρτήστε τους στη θήκη των πριονόδισκων (82) και σταθεροποιήστε το κάλυμμα (14) από πάνω με το παξιμάδι στερέωσης (12)
R3 | Ράβδος ώθησης (13) | Σταθεροποιήστε την με το παξιμάδι στερέωσης (12)
R4 | Κλειδί εσωτερικού εξαγώνου (37) | Σπρώξτε το μέσα στα στηρίγματα (83)
R4 | Οδηγός παραλλήλων (8) | Τοποθετήστε τον στη θήκη του οδηγού παραλλήλων (36)
R5 | Γωνιακός οδηγός (3) | Σπρώξτε τον στους σφιγκτήρες (23)
R6 | Πρόσθετος οδηγός παραλλήλων (52) | Τοποθετήστε τον στη θήκη του πρόσθετου οδηγού παραλλήλων και σταθεροποιήστε τον με τον σφιγκτήρα (84)

## Μεταφορά του ηλεκτρικού εργαλείου

Πριν να μεταφέρετε το ηλεκτρικό εργαλείο πρέπει να εκτελέσετε τα εξής βήματα:

- Οδηγήστε το ηλεκτρικό εργαλείο στη θέση μεταφοράς.
- Αφαιρέστε όλα τα εξαρτήματα που δεν μπορούν να συναρμολογηθούν σταθερά στο ηλεκτρικό εργαλείο.
  Για να μεταφέρετε τους πριονόδισκους που δεν χρησιμοποιείτε να τους τοποθετείτε, κατά το δυνατό, μέσα σε ένα κλειστό κουτί.
- Σπρώξτε τη διεύρυνση του τραπεζιού πριονίσματος (11) εντελώς προς τα μέσα και πιέστε τη λαβή σύσφιγξης (18) για σταθεροποίηση προς τα κάτω.
- Σπρώξτε την επέκταση του τραπεζιού πριονίσματος (10) εντελώς προς τα μέσα και σφίξτε τις βίδες ασφάλισης (38) στις ράβδους οδήγησης (24).
- Τυλίξτε το ηλεκτρικό καλώδιο γύρω από το στήριγμα καλωδίου (42).
- Για το σήκωμα ή τη μεταφορά χρησιμοποιείτε τις λαβές μεταφοράς (4).

- Για τη μεταφορά του ηλεκτρικού εργαλείου να χρησιμοποιείτε μόνο τις διατάξεις μεταφοράς και όχι τις προστατευτικές διατάξεις.