# Тік және көлденең еңіс бұрышын реттеу

Дәл кесіктерді қамтамасыз ету үшін қарқынды түрде пайдаланғаннан кейін электр құралының негізгі реттеулерін тексеріп, қажетінше реттеу керек болады.

## Тік еңіс бұрышын реттеу (ара дискісі) (D суретін қараңыз)

Тік еңіс бұрышын -1° және 47° аралығындағы диапазонда реттеуге болады.

- Бекіткіш иінтіректі (26) сағат тілінің бағытына қарсы бұрап босатыңыз.

Нұсқау: бекіткіш иінтірек толық босатылғанда, ара дискісі тарту күшінің арқасында шамамен 30°-қа тең күйге аударылады.

- Сермерді (19) бұрыш индикаторы (64) қажетті тік еңіс бұрышын көрсеткенше кулиса бойымен тартыңыз.
- Сермерді осы күйде ұстап тұрып, бекіткіш иінтіректі (26) қайтадан бекітіңіз.

0° және 45° стандартты бұрыштарды жылдам әрі дәл реттеу үшін зауытта орнатылған тіректер ((28), (25)) қолданылады.

## Көлденең еңіс бұрышын реттеу (бұрыштық тірек) (E суретін қараңыз)

Нұсқау: қысқарту кесіктері үшін (ұзын сыналар) тиісті жабдықтарды пайдаланыңыз.

Көлденең еңіс бұрышын 60° (сол жақ) және 60° (оң жақ) аралығындағы диапазонда реттеуге болады.

- Бекіткіш бастиек (65) тартылған болса, оны босатыңыз.
- Бұрыштық тіректі бұрыш индикаторы (66) қажетті көлденең еңіс бұрышын көрсеткенше бұраңыз.
- Бекіткіш бастиекті (65) қайтадан тартыңыз.

Жиі пайдаланылатын көлденең еңіс бұрыштарын жылдам және дәл реттеу үшін бұрыштық тіректе (3) 45° (сол мен оң жақ) және 0° бұрыштары үшін тежегіш бұрандалар бар.

- Бекіткіш бастиек (65) тартылған болса, оны босатыңыз.
- Реттеу тақтасын (67) сыртқа қайырыңыз.
- Бұрыштық тіректі қажетті тежегіш бұрандасының оймасы реттеу тақтасының оң жағында тұратындай етіп бұраңыз.
- Реттеу тақтасын (67) ішке қайырып, бұрыштық тіректі тежегіш бұранданың оймасы реттеу тақтасында тұрғанша бұраңыз.
- Бекіткіш бастиекті (65) қайтадан тартыңыз.