# Zväčšenie rezacieho stola

Dlhé a ťažké obrobky musia byť na voľnom konci podložené alebo podopreté.

##

Rozšírenie rezacieho stola (11) rozšíri rezací stôl (17) doprava.

- Potiahnite aretačnú rukoväť (18) pre rozšírenie rezacieho stola celkom dohora.
- Vytiahnite rozšírenie rezacieho stola (11) smerom von do želanej polohy.
- Zatlačte aretačnú rukoväť (18) nadol. Rozšírenie rezacieho stola je tým zafixované.

##

Predĺženie rezacieho stola (10) predĺži rezací stôl (17) dozadu.

- Uvoľnite aretačnú skrutku (38) na ľavej vodiacej tyči.
- Vytiahnite predĺženie rezacieho stola (10) smerom von do želanej polohy.
- Na zafixovanie pozície pevne dotiahnite aretačnú skrutku (38).

Pri ťažkých obrobkoch musíte v prípade potreby podoprieť predĺženie rezacieho stola.

##

S posuvnými saňami (2) sa môžu rezať obrobky do maximálnej šírky 350 mm.
Súčasne sa dosiahne vyššia presnosť pri rezaní predovšetkým v spojení s uhlovým dorazom (3) pozri Rezanie horizontálnych šikmých rezov pomocou posuvných saní.

- Potiahnite aretačnú rukoväť (29) pre posuvné sane celkom dohora.
  Posuvné sane sú takýmto spôsobom posuvné smerom dopredu ako aj smerom dozadu až na doraz.