# Podešavanje paralelnog graničnika

Paralelni graničnik (8) se može pozicionirati levo (crna skala) ili desno (srebrna skala) od lista testere. Oznaka u lupi (68) pokazuje na skali (1) podešeno rastojanje paralelnog graničnika od lista testere.
Pozicionirajte paralelni graničnik na željenu stranu lista testere.

## Podešavanje paralelnog graničnika
pri neizvučenom stolu za testerisanje

- Otpustite zateznu dršku (51) paralelnog graničnika (8). Pomerajte paralelni graničnik dok se oznaka u lupi (68) ne pojavi na željenom rastojanju od lista testere.
  Pri neizvučenom stolu za testerisanje važi donji natpis na srebrnoj skali (1).
- Za fiksiranje, pritisnite zateznu dršku (51) nadole.

## Podešavanje paralelnog graničnika
pri izvučenom stolu za testerisanje (videti sliku F)

- Pozicionirajte paralelni graničnik desno od lista testere.
  Pomerajte paralelni graničnik dok se oznaka ne pojavi u lupi (68) na donjoj skali 33 cm.
  Za fiksiranje, pritisnite zateznu dršku (51) nadole.
- Povucite zateznu dršku (18) za proširenje stola za testerisanje do kraja nagore.
- Povucite proširenje stola za testerisanje (11) prema spoljnoj strani dok pokazivač rastojanja (69) na gornjoj skali ne pokaže željeno rastojanje od lista testere.
- Pritisnite zateznu dršku (18) nadole.
  Time je učvršćeno proširenje stola za testerisanje.