# Spremanje i transport

## Spremanje dijelova alata (vidjeti slike R1−R6)

U svrhu spremanja električni alat ima mogućnost sigurnog pričvršćivanja određenih elemenata alata.

- Odvojite dodatni paralelni graničnik (52) od paralelnog graničnika (8).
- Spremite sve pojedinačne dijelove alata u njihova spremišta na kućištu (vidjeti sljedeću tablicu).

Slika | Element alata | Spremište
--- | --- | ---
R1 | Zaštitni poklopac (6) | objesite u otvor držača (22) i zategnite steznom polugom (49)
R2 | Set za pričvršćivanje „dodatnog paralelnog graničnika“ (39) | stavite u držače (80)
R2 | Usisni adapter (41) | utaknite u pridržne stege (81)
R3 | Nekorišteni listovi pile | objesite u spremište za listove pile (82) i fiksirajte poklopac (14) pričvrsnom maticom (12)
R3 | Okasti ključ (15) | objesite u spremište za listove pile (82) i fiksirajte poklopac (14) pričvrsnom maticom (12)
R3 | Štap za pomicanje (13) | fiksirajte pričvrsnom maticom (12)
R4 | Šesterokutni ključ (37) | utaknite u držače (83)
R4 | Paralelni graničnik (8) | utaknite u spremište za paralelni graničnik (36)
R5 | Kutni graničnik (3) | utaknite u pridržne stege (23)
R6 | Dodatni paralelni graničnik (52) | utaknite u spremište za dodatni paralelni graničnik i fiksirajte pridržnom stegom (84)

## Nošenje električnog alata

Prije transporta električnog alata morate izvršiti sljedeće korake:

- Stavite električni alat u transportni položaj.
- Uklonite sve dijelove pribora koji se ne mogu čvrsto montirati na električni alat.
  Nekorištene listove pile prije transporta po mogućnosti spremite u zatvoreni spremnik.
- Proširenje stola za piljenje (11) pomaknite do kraja prema unutra i pritisnite steznu ručku (18) za fiksiranje prema dolje.
- Produžetak stola za piljenje (10) umetnite do kraja unutra i pritegnite vijke za fiksiranje (38) na šipkama za vođenje (24).
- Omotajte mrežni kabel oko držača kabela (42).
- Za podizanje ili transport koristite ručke za nošenje (4).

- Prilikom transportiranja električnog alata koristite samo transportne naprave, a nikada zaštitne naprave.