# Montaža pojedinačnih delova

- Izvadite sve isporučene delove oprezno iz svoga pakovanja.
- Izvadite sav materijal od pakovanja električnog uređaja i isporučenog pribora.

- Kada vam je potreban neki od ovih elemenata uređaja, pažljivo ih izvadite iz depoa za čuvanje.

##

Napomena: Ukoliko je potrebno, pre pozicioniranja očistite sve delove koje treba montirati.

- Polugu (20) obrnite u smeru kazaljke na satu do graničnika, tako da se list testere (33) nalazi u najvišoj mogućoj poziciji iznad stola za testerisanje.
- Otpustite steznu polugu (46).
- Rascepni klin (7) gurajte u smeru stezne poluge (46), sve dok ne bude mogao da se vuče nagore.
- Rascepni klin vucite skroz nagore, tako da bude pozicioniran na sredini lista testere.
- Pustite da obe čivije (47) uđu u donje otvore na rascepnom klinu i ponovo čvrsto povucite steznu polugu (46).

##

- Umetak za sto (32) zakačite u zadnje proreze (48) otvora za alat.
- Umetak za sto spustite nadole.
- Pritisnite umetak za sto tako da se uglavi u prednji deo otvora za alat.

Prednja strana umetka za sto (32) mora da bude u nivou ili malo ispod stola za testerisanje, zadnja strana mora da bude u nivou ili malo iznad stola za testerisanje.

##

Napomena: Montirajte zaštitni poklopac samo kada je rascepni klin montiran u najvišem položaju neposredno iznad sredine lista testere (videti sliku b2). Zaštitni poklopac nemojte da montirate kada se rascepni klin nalazi u najnižem položaju (status isporuke ili pozicija za rezanje žlebova (videti sliku b1).

- Otpustite steznu polugu (49) i skinite zaštitni poklopac (6) iz držača (22).
- Jednom rukom držite zaštitu lista testere (gornja metalna šina) na zaštitnom poklopcu (6), a drugom rukom steznu polugu (49) nagore.
- Gurajte vodeće zavrtnje (50) unazad, u žleb na rascepnom klinu (7).
- Zaštitni poklopac (6) pomerajte nadole, sve dok zaštita lista testere (metalna šina) ne bude stajala paralelno površini stola za testerisanje (17).
- Pritisnite steznu polugu (49) nadole. Stezna poluga mora da osetno i čujno uđe u ležište a zaštitni poklopac (6) treba da bude čvrsto i bezbedno montiran.

- Pre svakog korišćenja proverite da li se zaštitni poklopac nesmetano pomera. Nemojte koristiti električni alat, ako se zaštitni poklopac ne pokreće slobodno i ne zatvori se odmah.

##

Za montažu koristite set za pričvršćivanje „Produžetak stola za testerisanje“ (43) (2 pričvrsna zavrtnja, 2 podloške, 1 viljuškasti ključ).

- Zavrnite produžetak stola za testerisanje (10) vodećim šipkama (24). Fiksirajte pritom vodeće šipke viljuškastim ključem, dok pritežete pričvrsne zavrtnje šestougaonim ključem.
  Otvori u produžetku stola za testerisanje moraju biti pritom okrenuti nagore.

##

Paralelni graničnik (8) se može pozicionirati bilo levo ili desno od lista testere.

- Otpustite zateznu dršku (51) paralelnog graničnika (8). Time se rasterećuje klinasta vođica (44).
- Postavite prvo paralelni graničnik u žleb vođice (30) stola za testerisanje. Pozicionirajte paralelni graničnik u prednji žleb vođice (35) stola za testerisanje.
  Paralelni graničnik se sada može po želji pomerati.
- Za fiksiranje paralelnog graničnika, pritisnite zateznu dršku (51) nadole.

##

Za sečenje testerom uskih radnih komada i za sečenje pod vertikalnim uglom iskošenja, dodatni paralelni graničnik (52) morate montirati na paralelni graničnik (8).
Dodatni paralelni graničnik se po potrebi može montirati levo ili desno na paralelnom graničniku (8).

Za montažu koristite set za pričvršćivanje „Dodatni paralelni graničnik“ (39) (2 pričvrsna zavrtnja, 2 podloške, 2 leptir-navrtke).

- Postavite pričvrsne zavrtnje kroz bočne otvore na paralelnom graničniku (8).
- Glave zavrtnjeva služe pritom kao vođica dodatnog paralelnog graničnika.
- Gurnite dodatni paralelni graničnik (52) preko glava pričvrsnih zavrtnjeva.
- Postavite podloške na pričvrsne zavrtnje i zategnite zavrtnje pomoću leptir-navrtki.

##

- Ubacite šinu (53) ugaonog graničnika (3) u jedan od za to predviđenih žlebova vođice (9) stola za testerisanje.

Napomena: Pozicija ugaonog graničnika može da se fiksira u levom žlebu vođice stezanjem nareckanog zavrtnja (54) na pokretni klizač (2).

Radi boljeg postavljanja dugih radnih komada, ugaoni graničnik se može proširiti pomoću profilne šine (34).

- Po potrebi, montirajte profilnu šinu pomoću seta za pričvršćivanje (55) na ugaoni graničnik.