# Vertikālā un horizontālā zāģēšanas leņķa iestatīšana

Lai nodrošinātu augstu zāģēšanas precizitāti, pēc elektroinstrumenta intensīvas lietošanas nepieciešams pārbaudīt un vajadzības gadījumā koriģēt tā svarīgākos iestatījumus.

## Vertikālā zāģēšanas leņķa iestatīšana (ar zāģa asmeni) (attēls D)

Vertikālo zāģēšanas leņķi var iestatīt robežās no -1° līdz 47°.

- Atbrivojiet fiksējošo sviru (26), pagriežot to pretēji pulksteņa rādītāju kustības virzienam.

Norāde: pilnīgi atbrīvojot fiksējošo sviru, zāģa asmens smaguma spēka iespaidā nosveras uz sāniem līdz stāvoklim, kas atbilst aptuveni 30° noliecei.

- Pavelciet vai pabīdiet rokratu (19) gar kulisi, līdz leņķa rādītājs (64) rāda vēlamo vertikālo zāģēšanas leņķi.
- Noturot rokratu šādā stāvoklī, no jauna stingri pievelciet fiksējošo sviru (26).

Lai ātri un precīzi iestādītu vertikālā zāģēšanas leņķa fiksētās vērtības 0° un 45°,, ir paredzētas īpašas atdures ((28), (25)), kas tiek ieregulētas rūpnīcā.

## Horizontālā zāģēšanas leņķa iestatīšana (ar leņķa vadotni) (attēls E)

Norāde: veidojot smailos zāģējumus (garos ķīļus), lietojiet atbilstošas palīgierīces.

Horizontālo zāģēšanas leņķi var iestatīt robežās no 60° (virzienā pa kreisi) līdz 60° (virzienā pa labi).

- Atskrūvējiet fiksējošo rokturi (65), ja tas ir pieskrūvēts.
- Grieziet leņķa vadotni, līdz leņķa rādītājs (66) uzrāda vēlamo horizontālo zāģēšanas leņķi.
- No jauna pieskrūvējiet fiksējošo rokturi (65).

Lai ātri un precīzi regulētu horizontālā zāģēšanas leņķa bieži lietotās vērtības, leņķa vadotne (3) ir aprīkota ar atbalstskrūvēm, kas ļauj regulēt leņķa vērtības 45° (pa labi un pa kreisi) un 0°.

- Atskrūvējiet fiksējošo rokturi (65), ja tas ir pieskrūvēts.
- Izbīdiet uz āru atdurplāksni (67).
- ﻿Pagrieziet leņķa vadotni tā, lai izvēlētās atdurskrūves vītne atrastos pa labi no atdurplāksnes.
- Iebīdiet uz iekšu atdurplāksni (67) un pagrieziet leņķa vadotni tā, lai atdurskrūves vītne piespiestos atdurplāksnei.
- No jauna pieskrūvējiet fiksējošo rokturi (65).